Hatzamarka, sorkuntza kolektiboari ateak irekitzen - Diario de Noticias de Navarra\nHatzamarka, sorkuntza kolektiboari ateak irekitzen\nmiren mindegia / iban aguinaga 13.10.2020 | 00:41\nItziar López ilustratzailea eta Iñigo Satrustegi idazlea, Hatzamarka kolektiboarekin sortutako I liburua mahai gainean dutela.\nIruñerriko zortzi gaztek euren sorkuntza lanei espazio bat eman eta "harramazka" egiteko kolektiboa sortu dute\nNorbere sorkuntzatik ekoiztutakoak kolektiboan partekatu eta kolektibo horretatik abiatuta sortu eta jendartera-tzea, horixe da Iruñean berriki sortutako Hatzamarka taldearen helburu nagusia. Hatzak, eskuz egindako literatura eta ilustrazio lanak direlako; marka, gizartean norbere identitateaz sortutakoa erakusteko. Harramazka, azken finean, arrastoa ere uzteko. Halaxe azaldu dute Iñigo Satrustegi idazleak (Iruñea, 1997) eta Itziar López ilustra-tzaileak (Barañain, 1997), Sarai Robles bertsolaria (Barañain, 1996), Mikel Barberia ilustratzailea (Atarrabia, 1996), Maite Idoate idazlea (Iruñea, 1996), Julen Azketa diseinatzailea (Iruñea, 1996) eta Olatz Azpirotz idazlearekin (Iruñea, 1997) batera kolektiboa osa-tzen dutenak. Iruñeko Udalaren eta Uharteko Arte Garaikidearen Zentroak emandako diru-laguntza eta bultzadari esker, eta talde lan-dinamika zehazteko prozesu sakon baten ondoren, Hatzamarkak berriki argitaratu du bere lehenengo lana, I izenburupean. Liburua datorren larunbatean aurkeztuko da Uharteko Zentroan, arratsaldeko 19.00etan.\nSareak jostea eta modu kolektiboan jardutea gero eta ezinbestekoagoak diruditen garai honetan, Hatzamarkak modu natural bezain informalean ekin zion taldea era-tzeari duela bizpahiru urte, Satrustegik gogoratu duen bezala: "Nik jada idazten nuen, baita Maitek eta Olatzek ere... Elkar ezagutzen genuen Gasteiztik eta Iruñean ere inguru berdintsuetan ibiltzen ginen. Halako batean Maiteri zerbait egin genezakeela esan nion, eta hain zuzen berak Olatzekin horretaz hitz egin zuela esan zidan. Sarai Robles bertsolaria da eta taldearekin bat egin zezakeela pentsatu genuen, eta ezagutzen ez bagenuen ere berarekin harremanetan jarri eta bat egin zuen".\nEgun Hatzamarka osatzen duten kideak 1996 eta 1997 urteetan sortutakoak dira. Kolektiboa eratzeko lehenengo elkar solasak izan zituztenean denak ala denak ikasketak bukatu berri zituzten edo buka-tzear zeuden, jada lan munduari zeharka edo zuzenki begiratzen zioten, aukerak urriak eta etorkizun ezegonkorra erakusten zien artea eta kulturaren sektorera. Zer egin? Nola jarraitu bakoitzaren lanak plazaratzen eta ezagutzera ematen? "Hori zen nire beldur nagusietako bat une hartan, sortzen jarraitzeko aitzakiarik ez aurkitzea", aitortu du Lopezek. Izan ere, idazketaren eta ilustrazioaren munduan aukerak, proiektuak eta babesa aurkitzea ez dela erraza azpimarratu dute, are gehiago Iruñean bertan eta euskaraz jarduten.\n"Mahai-gainean jarri genituen ideia guztiak eta erabaki genuen bakoitzak besteen poemen aukeraketa bat egingo zuela. Handik aurrera ilustratzaileei pasatzea erabaki genuen", gogoratu du Satrustegik. Taldean sartzeko proposamena heldu zitzaionean Arte Gradua bukatu berritan zegoen López bera, sorterrira itzuli eta ekoizten jarraitzeko "aitzakia eta motibazioa" eman ziona. Izan ere, kolektiboaren helburua hasieratik oso argia izan da zentzu horretan: argitaratzea, sortzea, "egitea, azken finean". "Idazle bezala", argitu du Satrustegik, "zailtasun asko daude. Lehiaketetara aurkeztu zaitezke eta kasurik hoberenean ere argitalpen eskubideak galtzen dituzu, edo argitaletxeetara liburu edo proiekturen bat aurkeztu dezakezu baina ez da erraza aurrera egitea. Gazteak gara eta euskaraz sor-tzen dugu, eta Iruñean ez zegoen halako ezer". Lópezek azpimarratu bezala, hasieran proiektua autogestionatua izan behar zen guztiz, diru laguntzarik ez zutelako espero. "Kurrikulum propioa egiteko modu bakarra zen momentu horretan, ez geneukan beste aukerarik".\nErran eta ekin, taldea bere lan dinamika zehazten hasi zen, prozesu luze eta gora-beheratsu batean, kontutan hartuta kideak une hartan hiri desberdinetan bizi zirela eta "bakoitzaren motibazio maila desberdina zela une bakoitzean". Lópezek ez dauka zalantzarik alde horretatik: "Erronka nagusia guztien arteko koordinazioa izan da". Izan ere, taldeko kide bakoitzak berezko sorkuntza lana, estiloa eta jarduteko modua daukala eta guzti hori bateratu eta sorkuntza lan amankomun baterantz bideratzea nekeza izatera ere suertatu dela aitortu du Satrustegik ere.\n2019an Hatzamarkak Iruñeko Udalak eskaintzen duen sormen proiektuetarako diru-laguntza eskuratzeak bultzada eta indarra eman zion kolektiboari, kideek onartu bezala. "Motibazioaren aldetik oso garrantzitsua izan zen, hor hasi ginen guztiok AEK-ko lokalean elkartzen, ideiak ordena-tzen, lehenengo liburuaren protomaketa egiten... Konfinamenduaren ondoren berriz ekin genion proiektuari". Aurten, gainera, Uharteko Arte Garaikideak antolatzen duen Arte Gaztearen Topaketen babesa ere lortu du, ezbairik gabe Hatzamarkak aurkeztu duen proiektuaren interesa eta kalitatea aditzera eman duen urratsa: "Uharteko Zentroaren kasuan proiektuarekiko feed-back bat jasotzeko aukera izan dugu, eta iritzi oso onak bildu ditugu bai testuen kalitateari bai diseinu eta edizioari dagokionez ere".\nNorberetik kolektibora, beldurrik gabe Hasierako ideiatik lehenengo argitalpenarekin lortutako emaitzera "salto kualitatibo ikaragarria" egon dela aitortu du Satrustegik. Izan ere, hasmentako ideia testuak sortu eta ondoren testu horietan oinarritutako ilustrazioak sortzea izan bazen, denborarekin eta ilustratzaile taldearekin elkarrizketan besterik gabeko bateraketa horrek "ez zuela funtzionatuko" ohartu ziren. Lópezek baieztatu bezala, kolektiboko ilustra-tzaile taldeak "lana publikatzeko aukera bat zela" argi zuen, "baina, aldi berean, osotasun batean ere funtzionatu beharra zuen". "Genuen ideia horretatik egin dugun honetara salto oso handi bat dago", ondorioztatu du Satrustegik, "oreka mantentzen eta koherentzia ematen jakin dugulako". Gainera, argi du "talde sentimendua" ere eztabaida fase horretan piztu zela.\nIzan ere, Hatzamarkak horixe du helburu, elkarren artean sorkun-tza sena partekatzen duten sortzaile taldearentzat espazio irekia izatea. "Ez dakit oso talde heterogeneoa delako edo, baina muga oso gutxi jarri dizkiogu gure buruari", dio Lópezek. "Liburu tradizional bat egitetik urrundu nahi izan dugu eta, etorkizunari begira ere, diziplina desberdinak nahasteari ez diogu batere beldurrik".\nEz diziplina-artekotasunari beldurrik, ezta taldea zabaltzeari ere, aurrera bideari so Hatzamarkak espazio ireki eta dinamiko bat izateko asmoa baitu. "Uste dut ate bat ireki dugula sorkuntzari espazio bat emateko", dio idazleak, Iruñean dauden espazio mota horien eskasiaz kontziente. "Ez dugu zertan taldeko guztiok aldi berean proiektu berean jardun behar baina bai Ha-tzamarka markapean, sarearen barruan. Jende berria fitxatzeari irekita gaude, ahalik eta jende gehien izan, hobe: aurrera begira ikusiko dugu nola kudeatu".\n"Uste dut euskarazko sorkuntzari espazio bat emateko ate bat ireki dugula"\nIdazlea eta Hatzamarkako kidea\n"Liburuaren sorkuntza prozesuan oso muga gutxi jarri dizkiogu gure buruari"\nIlustratzailea eta Hatzamarkako kidea\nEl Plan de Empleo para Navarra estará acordado para junio


Arabako unibertsitarioek sortutako Formula Studenteko jesarleku bakarreko ibilgailu elektrikoa jendaurrean aurkeztuko da - UPV/EHU\nAbuztuan Montmeló-n lehiatuko da, Formula Student Spain-en egoitzan\nArabako unibertsitarioek sortutako Formula Studenteko jesarleku bakarreko ibilgailu elektrikoa jendaurrean aurkeztuko da\n‘Bizkor 01’ abuztuan Montmeló-n lehiatuko da. Argazkia: Nuria González. UPV/EHU.\nUniversidad del País Vasco/Euskal Herriko Unibertsitateko Arabako Campuseko unibertsitarioek diseinatu eta egindako Formula Student Vitoria (FSV) jesarleku bakarreko ibilgailu elektrikoa gaur aurkeztu da jendaurrean. Hiru urteko lanaren ondoren, ibilgailua 18:00ak arte egongo da ikusgai Vitoria-Gasteizko Andre Maria Zuriaren plazan, eta lantaldeko kideak bertan izango dira, ibilgailuari buruzko xehetasunak jakin nahi dituzten pertsonei laguntzeko. Abuztuaren 3ko astean, Formula Student Spain-en egoitza den Montmeló-n lehiatuko da, nazioarteko unibertsitate-lehiaketa non ikasleek jesarleku bakarreko ibilgailu elektrikoa edo errekuntzakoa diseinatu eta egiten duten, eta ibilgailu horrekin 1 formulako zirkuituetan lehiatzen diren.\nAurkezpen ekitaldian, Ramiro González Arabako diputatu nagusiak, Gorka Urtaran Vitoria-Gasteizko alkateak, Eva Ferreira EHUko errektoreak eta Jon Urresti Vital Fundazioetako presidenteak hartu dute parte, proiektua sustatu duten erakunde nagusien ordezkari diren aldetik.\n'Bizkor 01', izen hori eman diote jesarleku bakarreko ibilgailuari, UPV/EHUko Arabako Campuseko hainbat zentrotako ikasle talde baten ametsetik jaio da. gainera, ikasle horiek zaletasuna partekatzen dute, automobilgintza. Horietako lauk sektorean izandako esperientziak bultzatu zituen ibilgailu hori diseinatzera eta egitera, Formula Student-en parte hartzeko helburuari jarraiki eta, are gehiago, "Ibilgailu elektrikoa benetako bizitzara hurbiltzea, horretarako tokiko lankidetza-sare bat sortuz enpresekin, erakundeekin, lanbide-heziketako ikastetxeekin eta ikastetxeekin".\nFormula Student-e mundu osoan zehar banatutako egoitzak ditu eta taldeak lasterketa baterako prestatzeaz gain, automobil-lehiaketaren sektoreko enpresetako goi-kargudunek ebaluatzen dituzte, besteak beste, negozio-ereduari, kostuen azterketari eta ingeniaritza-kalkuluei dagokienez. Ibilgailuaren proba dinamikoek puntuazioa banatzen dute azelerazioaren, buelta azkarraren, erresistentziaren eta eraginkortasunaren artean.\nGaurko aurkezpena funtsezkoa da Luis Barreiro buru duen proiektuan; izan ere, beste hiru kiderekin batera, lehiaketa-talde bat sortzea erabaki zuten 2018an Vitoria-Gasteizko Ingeniaritza Eskolan. Taldearen oinarriak eta jesarleku bakarreko ibilgailu bat diseinatzeko behar diren sailak zehaztu ondoren, UPV/EHUko hainbat gradutako 19 ikasleko talde bat atera zuten aurrera, elkarrizketa-prozesu baten bidez, eta helburu nagusi bat lortzeko lehen urratsak ezarri zituzten: Montmeló-ko egoitzan lehen aldiz lehiatzea 2021ean. Garaiz iritsi dira. Abuztuaren 3ko astean Kataluniako herri horretan izango dira 'Bizkor 01' ibilgailuarekin.\nPrestazio sinpleko lehen ibilgailu bat (errekuntza-motorra eta altzairuzko txasis tubularra) egitea erabaki zuten beste ekipo batzuek ez bezala, FSVitoriak lehiaketan historia egitea erabaki zuen, bere lehenengo jesarleku bakarreko ibilgailu elektrikoan karbono-zuntzezko monokaskoa eta lau gurpiletako trakzioa sartuz. Berrikuntza-maila hori betetzeko, taldeak hainbat erronkari egin zien aurre, hala nola bateriak kudeatzeko sistema propio bat egitea, material konposatuko saiakuntza-laborategi bat abian jartzea edo elementu mekanikoak fabrikatzeko CNC fresagailuak programatzea eta kontrolatzea. Hori guztia, Vitoria-Gasteizko Ingeniaritza Eskolako 'layout' dinamikoko ikasgela batean, proiektuaren etapetara une bakoitzeko beharren arabera egokitu dena.\nBi urteko lana izan da komunitate oso bat harritzeko eta 2018an ezarritako berrikuntza-maila asetzeko ahaleginak egiteko. Hori lortzeko, taldea osatzen duten sail guzti-guztiek estatuko eta nazioarteko 60 enpresa baino gehiagoren eskutik egin dute lan, eta tokiko erakundeen laguntza finantzarioa izan dute. Guztiek hasieratik ulertu zuten FSVitoria tailer bateko hormetatik harago zihoala, eta gazteen ekintzailetza, berrikuntza eta enpresa-unibertsitate harremana bezalako balioek apustu irmoa merezi zutela.\nErakundeetako ordezkariak FSVitoria taldearekin batera\nEva Ferreira errektorea monoplaza prestatzen\n'Bizkor 01' aurkezpenera bertaratutako publikoa\nErrektorea FSVitoria taldearen erakustokian\nInprimatu Arabako unibertsitarioek sortutako Formula Studenteko jesarleku bakarreko ibilgailu elektrikoa jendaurrean aurkeztuko da


Elgoibar - San Martinen txistua\nOier Gorosabel 2011/10/31 13:39\nHildakuak pizten daben txistua daka San Martiñek; baiña auzoko batek hartu eta modu txarrian erabiltzen saiatuta ez dabil...\nElbetea - Txerri usaina\nOier Gorosabel 2011/10/23 22:52\nHona anai biren istorixia, txarri-bodak eta "txermoniyak" dirazela-eta (Eibarren ez dakitt zelan esaten jakon txarri-zatixak-oparitzeko-obligaziño-sozialari). Caca-culo-pedo elementuak arrakastia bermatzen dau.\nOier Gorosabel 2011/10/21 14:54\nAurreko baten, etxe parian eregi deskuen ume-parke eder horretan bertan ikusi neban horren adibide eder bat. Ondoko jarrilekuan lekittar bikote gaztia, nere moduan haren umien gorabeherei begira. Umiak bi ziran, neska-mutillak, eta euren artian tar-tar-tar han zebizen gazteleraz, batez be arreba nagusixak anai gaztenari. Atentziñua deittu zestan euren aman tolerantzia bajua: esaldi bat entzun orduko “¡NAIARAAAAA! Euskeraaaaaaz...!” orrua jaurtitzen zeban (maiuskulia nahitta erabilli dot, belarrittik barautza legez sartzen dan orru penetrantiori ahal besain ondo irudikatziarren). Orduan umiak amari kaso egiñ eta euskerara pasatzen ziran. Baiña handik minuto gitxira, naturalezian indar sahiesteziñak gauzak bere onera ekartzen zittuan, hau da, esfortzu gitxieneko puntura, eta barriro konturatu barik gaztelerara pasatzen ziranian: “¡NAIARAAAAA! Euskeraaaaaaz...!”. Behiñ eta barriro, eten barik, luzaruan eta (bera) nekatu barik. “Hara” –nik- “hamen dakagu euskaldun kontsekuente bat”. Artian bikotia ixilik zeguan, euren artian berba egin barik esan gura dot. Baiña halako baten berbetan hasi, eta “Vamos a ver el partido en el bar...”, “No, yo voy a quedar con mi madre porque...”, “Luego cuando veas a Jokin le dices...”, “Coge tres kilos de patatas en Eroski...”.\nOier Gorosabel 2011/10/18 14:51\nEkaitz giroko saiua\nOier Gorosabel 2011/10/11 06:49\n080616 saio reziklaua. Basamortua-ekaitzak-bonbardeuak-parakaidistak. Bertsiño jokua: Honeymoon song (Mikis Theodorakis / The Beatles)\nOier Gorosabel 2011/10/10 10:44\nUste dot iñoiz aittatu dogula, gure Pedokultura Master honetan, zelako garrantzitsua dan nagusixen antsiedade-estresa umiei transplantatzia, gizarte honetan normal bizitzen ikasi deixen.\nUmiak kopiñak izaten dittuez, eta euretako batzu bereziki maittiak. Hain da eze, ez dala arrarua izaten euretako bat lotarako lagun berezi legez hartzia. Hori hala gertatu ezkeriok, eta ume gehixenak dirazen morokuak dirazelako, batzutan gertatuko da interesatzen jakun kasua: lotarako orduan, lotarako kopiña topatzia ez. ¿Zer egiñ? ¿Garrantzixa kendu, eta beste edozein kopiñ emonda bixar topauko dogula esan? Ez, ez, ez; badakitt momorroturik bako ume gehixenak horrekin konforme geratuko litzakezela, baiña gogoratu ez dogula ume naturalik nahi: horregaittik, objektu kuttun hori galtzen danian (lotarako kopiñataz nabil, baiña beste edozer izan leike) etxeko errutinia geldittu egin biharko da; familixa osua mobilizau kopiñan billa; argi guztiak ixotu eta mueble guztiak mobitzen hasi; bardin detsa horrekin loguria juan eta gero gabardirarte oheratu ezinda egongo bagaran.\nOier Gorosabel 2011/10/02 23:03\nMomorró txiki bat sortzen (XVII)\nEn los tiempos “de anchiñaco”, umiak kalerik kale ibiltzen ziran, latin-king txikixen estiluan, edade desbardiñeko kuadrilletan bata bestiari nahi barik zaintzen (harrikada bat gora behera). Halakuetan, amak nahikua zeken etxeko gauzen gobernua ahal zan moruan eruatiakin, kaleko umien atzetik ibiltzeko. Justo-justo leihora urten eta bazkaltzera etortzeko irrintzixa bota, eta hori izaten zan harreta printzipala; bazkarixa emon (biharbada begi morauakin agertuko zan umiari), eta gero hospa barriro kalera “¡Eta ez etorri afal ordurarte!”.\nTestuinguru ixa apokaliptikua pinttau dot, modu pizkat exagerauan biharbada, baiña halakuak behiñ eta barriro etortzen jataz gogora aurreko baten parkian ikusi neban paisajiakin. ¡Zelan aurreratzen dirazen gauzak! Lehen, klase baju eta eskasekuak giñan eta aittak esku eta arpegi baltzekin etortzen ziran etxera, amak handik urten bez... gaur egunian edozein bihargiñ zehek neskamia daka. Asko aurreratu gara.\nBueno, harira: aurreko baten parkian ikusi nebana bienestarran gizarte honen lagin ona begittandu jatan, lehelengo eszena apokaliptiko horrekin alderatu nahiko neukiana. Bedratzi bat ume juntau ziran olgetan, moltzo politta osatuta –ez dira askotan hainbeste egoten han-. Bedratzi ume hórrekin zortzi guraso zeguazen –batzu inguruan, bestiak nahastian-. Ez pentsau alkarrekin berbetan edo umien gauzak komentatzen zeguazenik, ez: gogoratu momorro txiki bat ez dala burujabe izan bihar bakarrik olgetan ibiltzeko (¿zer da hori?) edo inguruko umiekin interaktuatzeko. Horregaittik, gizarte zoriontsu honen adibide eredugarrixan, guraso bakotxa bere umiakin bakar-bakarrik komunikatzen zan, izan hari cucamonak egitteko, izan ventrilocuo papela betetzen ondoko umiakin komunikatzeko. Oso irudi xelebria: danak biribillian, baiña alkarri begiratu barik. Zamarixeri antxiñan ipintzen jakozen begixetako estalki hárekin gogoratzen nintzan, aurrera bakarrik begiratzeko zirazenak. Edo fast-food tabernetako mahaixak, zure pareko bezerua manpara transluziduakin estaltzen dabenak, begirada-kruze inkomodorik egon ez deiñ.\nBaiña tira: lekziño ederra emon zesten neri, guraso irresponsable honi (mea culpa), hamar bat metrora liburua irakortzen nenbixan gizajuari. Graziak ez zetsela bertatik Asistente Sozialari deittu Nikon kustodixia neri kentzeko (uste dot gaba horretan ez nebala lorik egiñ, ardurian arduriakin).


#gureesku #erabakibiot #erabakia #galdeketa Artxiboak - etakitto.eus\nTag : #gureesku #erabakibiot #erabakia #galdeketa\nGure Esku Dago ekimeneko 150 ordezkarik ekainaren 10ean Bilbora joateko deia egin dute gaur Eibarren\nEtiketak: #E10DenokBilbora, #gureesku #erabakibiot #erabakia #galdeketa\nGure Esku Dagok sustatuta galdeketak egin dituzten 142 herrietako ordezkariak Eibarren, Txaltxa Zelaian batu dira gaur goizean, agerraldi bateratua egin eta jendeari ekainaren 10ean Bilbora joateko deia egiteko. 150 lagun inguru bildu dira ekitaldian eta, Jone Landak eta Andoni Garaik irakurri duten agiriari jarraituta, “baldintzak sortu egin ditugu, eta Arabako,…\nDebabarrena mailako galdeketa aurkeztu du Gure Esku Dagok\nEtiketak: #gureesku #erabakibiot #erabakia #galdeketa\nMaiatzaren 7an Debabarrenean egingo den herri galdeketa aurkeztu zuen zapatuan Gure Esku Dago ekimenak Portalean. Ekitaldian ekimeneko arduradunek esandakoaren arabera, “herri galdeketa prozesua antolatzeak beharra eta konpromisoa ere eskatzen ditu, bidea denon artean adostu behar dugulako eta horrela denak prozesuaren parte sentitu ahal izateko”. Hiru fase nagusi zehaztu dituzte: “Ehundu”…\nEibarko Gure Esku Dago-k deituta, talde polita batu zen zapatuan Untzagan erabakitzeko eskubidearen aldeko talde argazkia egiteko. Horrekin batera, 1.500 sinadura batzeko Erabaki Biot kanpainia hasi zen. Zapatuan bertan ekin zioten sinadurak batzeari eta hilebete biko epean lortu beharko dute kopuru horretara ailegatzea. Astero, martitzenetan Arrate Kultur Elkartean egongo dira,…\nEtiketak: #eibar, #gureesku #erabakibiot #erabakia #galdeketa\nEibarko Gure Esku Dago herri-ekimenak, eskualdeko gainerako herriekin batera, maiatzaren 7an, herri-galdeketa egin nahi du eta, asmo horrekin, zapatuan, 12:30ean, ekimenari babesa emateko argazkia egingo da Untzagan eta, horrekin batera, sinadurak biltzeko kanpainari ekingo zaio. Ekitaldiaren aurkezpena gaur izan da, udaletxean, eta azaldu dutenez, “Eibarko herritarrok gure etorkizuna demokratikoki erabakitzeko…


Editorea – 31 orrialdea – Euskal Herriko Gay-Les Askapen Mugimendua\nMeanwhile lets just say that we are proud Editorea contributed a whooping 4294 entries.\n1 abuztua, 2015 in BERRIA /by Editorea\nPertsona askok itaundu izan diote Jesus Iglesiasi zergatik praktikatzen duen nudismoa. Gurago du galderari buelta eman. “Zergatik behar dugu arropa eguzkia hartzeko, paseatzeko edo hondartzan airea hartzeko?”. Iglesias Euskal Naturisten Elkarteko kidea da. Luzaroan antolatu izan ditu era guztietako ekintzak, baina krisi ekonomikoak eragina izan du elkartean ere. “Jendeak oporrekin edo aisialdiarekin lotzen du, askotan, […]\nBortxatu zutela erran zuen gizonezkoak kendu egin du salaketa\n1 abuztua, 2015 in BERRIA, HOMOFOBIA /by Editorea\nSamuel Vuelta Simon prokuradoreak azaldu duenez, onartua izan zen bi gizonen arteko sexu harremana, ez “inposatua”. Lagunei ezkutatzeko asmoz erran zuen mutilak bortxatu zutela. Asteazken gauean bortxatu zutela kontatu zion Poliziari 18 urteko mutil batek, eta atzo ezeztatu egin zuen salatutakoa. Samuel Vuelta Simon Baionako prokuradoreak BERRIAri erran dionez, hain zuzen, ustezko erasotzaileak ez zuen […]\n30 uztaila, 2015 in HOMOFOBIA /by Editorea\nUltraortodoxo judutar bat hartu dute atxilo. Zaurituetako bi oso larri daude. sraelgo Poliziak atxilotu du ustez sei lagun labankadaz zauritu dituen gizonezkoa. Ultraordoxo judutar bat dela zabaldu dute hedabideek. Gaur arratsaldean egin du erasoa, Jerusalemen, Gay Harrotasunaren martxan. Zaurituetako bi oso larri daude. Duela hamar urte antzeko beste eraso bat izan zen martxa berean. Harrezkero, […]\nLizun eta Zikin Euskal herriko I. Postporno jardunaldiak, Medeakek antolatuta\n25 uztaila, 2015 in EHGAM Berri, Euskal Herria /by Editorea\n«Sexualizatuta gaude eremu publiko orotan»\n25 uztaila, 2015 in BERRIA /by Editorea\nATZEKOZ AURRERA. NAGORE ITURRIOZ. MEDEAK TALDE TRANSFEMINISTAKO AKTIBISTA Euskal Herriko lehen postporno jardunaldiak egiten ari dira atzotik Donostian. Sexualitatearen eredu hegemonikoen aurkako borroka politikoa egiteko zimenduak finkatuko dituzte bihar arte, solasean. Gora eta behera, hara eta hona ibili da egunotan Medeak talde transfeministako aktibista Nagore Iturrioz (Ordizia, Gipuzkoa, 1979); atseden hartzeko astirik gabe kasik. Buru-belarri […]\n25 uztaila, 2015 in NAIZ /by Editorea\nNAGORE LARRAZABALETA IBAI FRESNEDO HEZKIDETZA HEZKUNTZAN Udako Euskal Unibertsitatean jardun dira hezkidetzaz. Izan ere, garbi daukate jendartea eraldatzekotan sustraietara joan beharra dagoela. Eta sustrai horietako asko. eskolaren bueltan errotzen dira Betaurreko moreak jantzita etorri zaizkigu Nagore Larrazabal eta Ibai Fresnedo, Udako Euskal Unibertsitatean ikastaroa eman berri: “Hezkidetza hezkuntzan: aldaketa sozialerako tresna”. Egia esan, behin betaurreko […]\nEraso homofoboari erantzuna\n22 uztaila, 2015 in BERRIA /by Editorea\nGazte batek jasandako eraso homofoboa salatu zuten atzo Gasteizko Andre Maria Zuriaren Plazan, Transbollomari Plataformak deiturik. Beren gorputzak, sexualitatea eta bizitzak «transfobiaz, lesbofobiaz eta homofobiaz aske» ikusi nahi dituztela aldarrikatu zuten. Ostegunean gertatu zen erasoa, hilaren 16an, Gasteizko Txagorritxu auzoan: gazte batek salatu zuen mutil batekin musukatu ostean bi gizonek mehatxu egin ziotela. Egun bat […]\n‘Mariposa’-k irabazi du Sebastiane Latino saria\nZINEMA. Marco Berger zinemagile argentinarrarenMariposa filmak Sebastiane Latino saria jasoko du, eta Donostiako Zinemaldiaren aurtengo ekitaldiko Zabaltegi sailean emango dute. Sariak lesbianen, gayen, transexualen eta bisexualen aldarrien eta balioen defentsa ondoen jasotzen duen Latinoamerikako film luze bat aintzatesten du, iragan urtean estreinatuen artean.\n“Lesbiana naiz, eta zer?”\n19 uztaila, 2015 in /by Editorea\nMiley Cyrusek, Cara Delevignek, Patricia Yurenak eta Sandra Barnedak, besteak beste, normaltasunez bizitzen dute euren sexualitatea Ellen Degeneresen jendeaurrean egindako lesbianismo aitormena urrun geratu da, nahiz eta AEBn oihartzun ikaragarria izan zuen eta horren ondorioz lan eskaintza gutxiago jaso dituen. Ezaguna da ere Martina Navratilovak izan zuen zintzotasuna bere sexualitatea adierazterako orduan. 80ko hamarkadaren […]\nBi neskek jasotako eraso sexista salatu dute Barakaldon\n18 uztaila, 2015 in BERRIA, HOMOFOBIA /by Editorea\nTxosna Batzordeak elkartasuna adierazi dio bikoteari. Barakaldoko Txosna Batzordeak salatu duenez, asteazken gauean bikoteak irainak jasan behar izan zituen. Erasoa salatzeko, txosnak 30 minutuz ixtea erabaki zuen batzordeak. Sexu erasorik gabeko jaien alde egin du batzordeak.\nPage 31 of 67«‹2930313233›»


Amarra euskal muskuiluaren dastaketa egingo da eguenean\nHemen zaude:Hasiera»Merkataritza»Amarra euskal muskuiluaren dastaketa egingo da eguenean\nOndarroako Udala 2019-07-30 Merkataritza\nDuela aste batzuk aurkeztu zen Amarra muskuilua, Ondarroa eta Lekeitio arteko uretan dagoen haztegian sortutako lehen euskal muskuilua. Eguenean (abuztuak 1) Amarra muskuiluaren dastaketa saioa egingo da Itsasaurren.\nGoizeko 10:00etatik 13:00era sektoreko profesionalek edukiko dute Kantauriko ur bizietan sortutako euskal muskuiluaren lehen uzta probatzeko aukera. 13:00etik 15:00etara bitartean, ostera, herritarren txanda izango da.\nAmarra euskal muskuilua Matxitxako Moluskoak SL enpresak ekoitzitako produktua da, eta enpresa horren baitan daude, besteak beste herriko arrantzaleen Kalare Deuna Kofradia, Itsaskorda eta Arrankoba enpresak eta AZTI. Muskuiluak Atxazpi parean dagoen haztegian hazten dituzte. Hamabi longlinek osatutako parkea iaz eraiki zuten. Longilne bakoitzak 130 metrotako 100 soka bertikal ditu eta 250 kilo eusteko gai da bakoitza. Aurten 100 tonako produkzioa espero da eta lauzpabost urtean 500-600 tonakoa. Ostrak haztea ere aurreikusita daukate.\n[Uztailak 3] Ondarroa eta Lekeitio arteko akuikultura parkea bisitatu du Zunbeltz Bedialauneta alkateak\nErakundeetako ordezkariek hilabete hasieran ezagutu zuten Amarraren lehen uzta.


Kontu-unitatea ondasun eta zerbitzuen balio edo kostua adierazteko erabiltzen den unitatea da. Diruaren funtzioetako bat da, trukerako bitarteko edo balio-gordailu moduan. Historian zehar izan dira monetak kontu-unitate moduan soilik funtzionatu dutenak, hainbat mendetan zehar txanponik izan ez zuen livre tournois edo Tourseko libera esaterako.\nKontu-unitatea ondasun eta zerbitzuen balio edo kostua adierazteko erabiltzen den unitatea da. Diruaren funtzioetako bat da, trukerako bitarteko edo balio-gordailu moduan. Historian zehar izan dira monetak kontu-unitate moduan soilik funtzionatu dutenak, hainbat mendetan zehar txanponik izan ez zuen livre tournois edo Tourseko libera esaterako. (eu)


'Bilgune kontari': Kurdistani elkartasuna, TTIP eta CETAri ezetz eta jardunaldiak indarkeriaz - Arrosa\nTurkiako Poliziak HDP alderdiko hamabi diputatu atxilotu ditu, tartean bi presidenteak. Ankara “demokraziatik urruntzen” ari dela ohartarazi dio Europako Parlamentuak Erdogani. Hala ere, komunikabide kurduen aurkako oldarraldiari eusten dio Turkiak. Salbuespen egoera horri begira jarri gara Bilgune kontari-n bildutakoen errepasoa egiterakoan Amaia Zufiarekin. Horrez gain, asteburua TTIP eta CETAren aurka egindako mobilizazioez, Euskal Herriko Emakumeen Mundu Martxak antolatutako indarkeriari buruzko jardunaldiez zein elikadura burujabetzaz hitz egin du.\nPosted in ZebrabideaTagged #akordio #amaia zufia #bilgune #birpentsatu #burujabetza #ceta #elikadura #elkartasun #emakume #feminista #indarkeria #jardunaldi #kontari #kurdistan #mobilizazio #mundu martxa #portada #ttip #turkia\nEli Pombo: "Komunikazioak hartzailearen barrua ukitu behar du eraldatzailea izateko"\nSORMENAREN TARTEA | Beñardo Goietxe Ameriketara joan da


Tabakoa uzteak eragin positiboa dauka osasun mentalean — Gaztezulo\nTabakoa uzteak eragin positiboa dauka osasun mentalean\nTabakoa uzteak eragin positiboa dauka osasun mentalean Erretzeari uzteak buruko osasunean onura handiak ekarri ditzake, gaixotasun mentalen arriskua gutxitzea adibidez. https://www.gaztezulo.eus/albisteak/tabakoa-uzteak-eragin-positiboa-dauka-osasun-mentalean https://www.gaztezulo.eus/albisteak/tabakoa-uzteak-eragin-positiboa-dauka-osasun-mentalean/@@download/image/bigstock-man-refusing-a-cigarette-from-242727175.jpeg\nErretzeari uzteak buruko osasunean onura handiak ekarri ditzake, gaixotasun mentalen arriskua gutxitzea adibidez.\nTabakoak osasun fisikoari egiten dizkion kalteak soberan ezagutzen ditugu, eta ez bada horrela, tabako kaxek etengabe gogorarazten dituzte erretzearen ondorioak, dela minbizia, bihotzeko arazoak, biriketako gaixotasun kronikoak, osteoporosia, artritisa, eta abar luze bat. Baina gutxi hitz egiten da erretzeak osasun mentalean duen eraginaz; azken ikerketen arabera, tabakoak eragin zuzena dauka buruko osasunarekin.\nGauzak horrela, erretzeari uzteak ondorio positibo nabarmenak izan ditzake osasun mentalean. Uste zabaldua da erretzeari uzteko prozesuak antsietatea eta depresioa eragin ditzakeela, baina ez da egia; hasierako prozesua gogorra izan daitekeen arren, epe ertain-luzera buruak hobera egingo du nabarmen. Hauek dira erretzeari uzteak osasun mentalean eragin ditzakeen onura garrantzitsuenak:\nGAIXOTASUN MENTALEN ARRISKUA GUTXITZEA: Tabakoak adikzioa sortzen du, eta adikzioek nabarmen igotzen dute gaixotasun mentalak jasateko arriskua. Abstinentzia sindromea igarotzea da erretzaileentzat gogorrena, baina aste gutxitan (ikerlarien esanetan 6 astetan) erretzeko beharra desagertu egiten da; orduan, burua adikzio horretaz sendatzen hasiko da.\nDEPRESIO ETA ESKIZOFRENIA ARRISKUA GUTXITZEA: Antza denez, harreman zuzena dago tabakoaren eta aipatutako bi gaixotasun mentalen artean; horrek ez du esan nahi tabakoak depresioa ala eskizofrenia eragiten dituenik, baina bai eragileetako bat izan daitekeela. Erretzeari uzteak beraz, depresioari edota eskizofreniari aurre egiteko bidea izan daiteke.\nONGI SENTITZEA ETA SENTIPEN POSITIBOEK GORA EGITEA: Inkestek diotenez, erretzaileei gehiago kostatzen zaie ongi eta zoriontsu sentitzea. Erretzeari uzteak umorea hobetzen du, pentsamendu positiboek gora egiten dute eta gezurra badirudi ere, estresaren hormonak gutxitzen ditu; oso labur esanda, zoriontsuago egiten gaitu.\nAUTOESTIMUA HOBETZEA: Erretzeari uztean geure gorputzarekin hobeto sentitzen hasiko gara; indartsuago sentitu gaitezke, energia gehiagorekin, eta horrek autoestimua hobetu dezake.


Oihaneko lana (Eltzaburu) - Mintzoak Gelara\nErreportaje bat egitea.\nOhatzeak. Ohatzeen istorioa izaten zen gogorra. Han ez zen izaten ainarra, makil mehe batzuk paratzen ziren, egur batzuk kruz… gurutzatuta, eta gero ainarra gainean. Eta gero espaldero bat, bizkar larrua edo baldin bazen zerbait ere, hori paratu eta harekin. Han egiten zen lo. Manta batzuk onak baldin baziren, eta tira! Bizia gogorra izaten zen, e?\nEta garbitzeko eta… nola moldatzen zineten?\nGarbitzeko? Aste guztian ez genuen, ja ere garbitu gabe. Beltz-beltzak eginak denak ikatz hautsarekin. Bai, asteak osoak hauts guztiarekin. Eta ez zuen molestatzen, ikatzaren haustak ez zuen molestaten. Ez, ez, edozein hautsak pikatzen du igual, baina ikatzaren hautsak ez zuen pik… molestatzen batere.\nEta noiz garbitzen zineten? Edo non? Edo nola?\nPues e… han izaten baitziren beti errekak, nonahi, han edo hemen erreka zintzur bat izaten zen, beti ura izaten zen mendian, orain baino gehiago, orain agortu dira anitz, lehortu dira izugarri mendiko iturriak denak.\nEta zer, joan eta uretatik pasatu eta…?\nBai, horixe! Fresko-freskoa eta tira berriz! Hurrengo egunean martxa bera.\nHara eramaten zuen, rantxeroak eramaten zuen hara, jatekoa. Lanean ari ginen lekura.\nEta zer bazkal…?\nBue, jeneralean aparte ez ginen izaten, baina…\nZer bazkaltzen zen eta nola?\nHan babak. Eta, paratu erretilua, zortzi-hamar lagunendako erretilu bat, eta, guk kendu bidenabar, gainetik heldu zen ura dena erretiluan. Hori… hori zen gauza polita! Alde bat hotza eta bertze aldea, berriz, babak urarekin.\nZapelatik behera edo…?\nHombre! Zapelatik igual anitz aldiz!\nEta bazenuten zuen koilara?\nBai, bakoitzak bere… bere koilara eramaten zuen.\nEta zer zenuten, gainean edo… eramaten zuen…?\nEz, egiten genuen zahatoari lotu koilara hura eta hura ez genuen galtzen.\nEta galduz gero?\nGalduz gero pues bertze bat bilatu behar non edo han. Edo zurezkoa egin, anitz aldiz.\nJaian go… ja ordu bata arte lanean aritzen zen, jaian ere. Ez zen orain bezala ortziralea arratsaldea ailegatu da eta ja akabo, lanak akabatu dira. Baina orduan, igandean eguerdira arte hantxe aritzen zen lanean. Han eta nonahi gainera, hemengo enpresetan edozeinetan, e?\nLibrea bakarra igande arratsaldea?\nEta zer egiten zenuten igande arratsaldetan?\nPues orduan… batzuek arropa garbitu, bertze batzuek… edo eskutitzen bat edo bertze eskribitu, batek andregaia baldin bazuen, edo… beti denetarik izaten zen jendea. Eta familiako jendea ere izaten zen, umeak zituztenak, eta denetarik bazen.\nEta igual jaten zenuten zerbait ere bereziago, ez?\nEta, gero, gero jaia arratsaldeetarako ematen zen edo umerria zela, edo ardia, ari… ardiaren haragia edo, zerbait ematen zen eta gero menu eder bat prestatu gu ederrean hantxe egoten ginen.\nEta hori nagusiak pagatzen zuen, umerria?\nEz, ez, ez. Hori norberak pagatu behar genuen. Norberak pagatzen genuen.\nEta jaisten zineten ondoko herrietara?\nInor ere mugitzen, handik. Guk bagenuen, Senariako mendian aritu ginen denboran, bi ordu bide. Orduan ez zen ez pistarik, ez e… mando bidea, mendi zera horietan denetan ez zen mando bidea bertzerik. Dena bueltaka-bueltaka-bueltaka, mendi horietan. Bi ordu bagenituen ari ginen lekutik herrira. Hori zen Napoleongo mendian? Gaur Napoleongo mendira joaten dira autoak eta guztia, baina denbora hartan ez zen deus ere. Eta haren azpian, han aritzen ginen.\nGaiarekin hasi baino lehen, oihaneko lana zer den dakiten galdetuko diegu:\nZer lan egiten dute/zuten?\nHorretan aritu zen inor ezagutzen duzue?\nNon egiten zuten lo?\nGaiari buruzko aurrezagutzak aktibatu ostean, Eltzabururi buruz zer dakiten ikusiko dugu:\nZer dakizue Eltzabururi buruz?\nEltzaburu Ultzamako kontzejua da eta Iruñetik iparraldera, errepidez joanez gero, 29 kilometrora dago.\n1- Nolako ohatzeak izaten zituzten oihanean lan egiten zuten gizonek?\nLurrean makil batzuk gurutzatuta paratu, ainarra gainean eta hori guztia tapatzeko, ardi larru bat. Manta onen bat baldin bazuten, horrekin tapatzen ziren.\n2- Nolako bizitza zuten?\n3- Noiz garbitzen ziren?\n4- Zergatik egoten ziren beltz-beltzak?\nIkatz hautsarekin zikintzen zirelako eta ez zirelako garbitzen.\n5- Non garbitzen ziren?\nMendiko edozein errekatan.\n6- Nora joaten ziren bazkaltzera?\nInora ere ez, lanean ari ziren lekura eramaten zieten bazkaria.\n7- Zer jaten zuten?\n8- Nolako ontziak zituzten bazkaltzeko?\nOntzi batetik 8-10 lagunek bazkaltzen zuten. Norberak bere goilara izaten zuen.\n9- Zer gertatzen zen goilara galduz gero?\nIgande arratsalderen batean egurrezko bat egin behar zutela, bertzenaz ezin baitzuten bazkaldu.\n10- Non gordetzten zituzten goilarak?\nZahatoan lotuta eramaten zuten.\n11- Euria ari bazuen, non bazkaltzen zuten? Zer ondorio zuen horrek?\nMendian, euripean. Txapeletako euria baben ontzira erortzen zen.\n12- Noiz izaten zuten denbora librea?\n13- Zer egiten zuten libre zutenean?\nHaiek eta haien arropak garbitu, eskutitzen bat idatzi andregaiari edo familiari eta merienda eder bat prestatu.\n14- Zer meriendatzen zuten?\nUmerria edo ardia.\n15- Merienda nork ordaintzen zuen?\nHaiek, nagusiak ez.\n16- Zergatik ez ziren astero herrira joaten?\nBi orduko bidea zutelako.\n17- Nolako bideak izaten zituzten herrira joateko?\nMando bideak izaten ziren.\nHelburua launaka oihaneko lanaren inguruko erreportaje bat egitea izanen denez, lehenbizi, erreportajeen ezaugarriak berrikusiko ditugu Prezi aurkezpen honen bidez.\nAzalpen orokorrenak azaldu eta gero, denon artean erreportajeak izan ditzakeen atalak eta azpigaiak arbelean idatziko ditugu:\nNolako lana zen. Lanpostu motak. Lan egiteko tresnak\nZenbat denbora pasatzen zuten mendian eta zenbat ordu lan egiten zituzten egunean.\nZer jaten zuten: gosaria, bazkaria eta afaria. Igandeetan zer meriendatzen zuten.\nNoiz eta nola garbitzen ziren.\nNoiz eta nola garbitzen zuten arropa.\nZer arropa erabiltzen zuten.\nNoiz izaten zuten denbora librea. Zer egiten zuten.\nNolako txabolak izaten zituzten. Zer zegoen barruan.\nNolako ohatzeak izaten zituzten eta nola egiten zuten lo.\nBide batez, erreportajeen bertze zenbait berezitasun azalduko dizkiegu, kontuan har ditzaten:\nHitzez hitz bildutako zatiak komatxoen artean ematen dira.\nInformazio iturriak aipatzen dira.\nArgazkiak eta argazki oinak paratzen dira.\nGorputzaren barruan izenburu txikiagoak ageri dira.\nKoadro batean nabarmendu nahi den paragraforen bat errepikatzen da, letra handiagoz.\nErreportajea behar bezala antolatzeko ezinbertzekoak dira lokailuak eta testu antolatzaileak. Idazten hasi baino lehen, hortaz, euskaljakintzaren webgunean dauden testu antolatzaileak irakurri eta multzo bakoitzetik, gutxienez hiru edo lau kopiatuko dituzte koadernoan. Norberak bere gustuko antolatzaileak aukeratuko ditu.\nLaunaka, oihaneko lanari buruzko erreportaje bat eginen dute. Horretarako, lehenbizi informazio gehiago lortu beharko dute, Interneten, etxean galdetuta, eta abar.\nHorren ondotik, testuaren eskema antolatu beharko dute, jakiteko non paratu ideia bakoitza. Behin hori burututa, idazteari ekinen diote eta izenburu egokia pentsatu beharko dute, erreportajea osatzeko argazkiak bilatu, erabilitako iturriak aipatu…


Jai Alai menua Azoka Herritik | UROLA GUSTAGARRI\nHasieraMenuakJai Alai menua Azoka Herritik\nAzoka Herritiken baitan parte hartzen duten jatetxeetako bat da Jai Alai, Urrestilla bidean, eta honako menua prestatuko du Azoka Herritikeko asteburuan eta hurrengoan, hau da, Irailak 18 gauez, Irailak 19 eguardi eta gauez, Irailak 20 eguardi eta gauez eta hurrengo asteburuan, 25, 26 eta 27 berdin.\nBARAZKIEN RAVIOLIAK BABARRUN-KREMAREN GAINEAN\nNola egin: Azoka Herritiken erositako bertako garaiko barazkiak (kuiatxoa, tipula, piperra…) su txikian egin, eta aurrez egositako odolki- erdiarekin nahasi, betegarri trinkoa lortu arte. Egosi ravioliak, izotzarekin hoztu eta aurrez egindako orearekin bete. Babarrun-krema egiteko, egosi babarrunak ohiko erara, txikitu eta iragazi.\nAHATE HOSTOPILA SAGAR – KONPOTAREKIN\nNola egin: Kendu haragia ahate-konftari. Tipula egin, eta molde laukizuzen batean jarriko dugu. Azpian tipula jarriko dugu, eta ahate-haragia gainean. Sagar-konpota egingo dugu, osagarri moduan jartzeko. Labean berotuko dugu, eta haragi-saltsa eta sagar- konpota ere erantsiko dizkiogu.\nOsagaiak: 300 gr txokolate, 6 arrautza, 120 gr azukre, 100 gr gurin.\nNola egin: Intxaur-praline bat egingo dugu, eta gerorako gordeko dugu. Arrautzak eta azukrea nahasiko ditugu, txokolatea gurinean urtuko dugu, eta dena nahasiko dugu, pralinea izan ezik. Arrautzekin, azukrearekin, txokolatearekin eta gurinarekin egindako nahasketa moldeetan jarriko dugu, eta erdian pralinezko intxaur bat. Labean sartuko dugu 6 minutuz, 190 gradutan\nEtiketak:Ahate Hostopilaazoka herritikBarazki RavioliakCoulandErrezetakIntxaur Coulandjai alaijatetxeakmenuakUrrestilla\nArrautza Ekologikoak Azoka Herritikeko izarrak


Egixarreko panelaren inagurazioarekin bisita gidatua « Ahaztuen Oroimena 1936\nEgixarreko panelaren inagurazioarekin bisita gidatua\n1936ko urriaren 21ean Akarregi-Egixarren UGT1 (Mateos), Euzko Indarra (ANV2), Boga-Boga eta Saseta ametrailadore taldeak (besteak beste) burututako ofentsiba jasotzen duen panela jarriko dugu datorren igandean, maiatzak 15, Egixarren. Panel honetan, borrokaldi honen inguruan emandako hitzaldietan bildutako informazioa agertzen da.\nAukera hau aprobetxatuta ibilaldi gidatua izango da, Intxaurbietatik Akarregira, eta handik, Egixarrera.\nEsta entrada fue publicada en Etxebarria, Markina, Orokorra y etiquetada como 1936/10/21-Xemein, akarregi, EAE-ANV, Egixarre, etxebarria, Fulgencio Mateos, gerra zibila, Markina, markinaldeko frentea, Mateos, PNV, UGT.\nUn comentario sobre “Egixarreko panelaren inagurazioarekin bisita gidatua”\n6 mayo, 2016 en 6:06\nAber umiekin juaten naizen. Ze ordutan geratu zarie ba?


Ermuko Udalak Abiapuntu-punto de inicio bulegoaren zerbitzuen gutuna jakinarazten du\nErmuko Udalak Abiapuntu-punto de inicio bulegoaren zerbitzuen gutuna argitaratu berri du. Bulegoa datorren apirilaren 1ean (asteartea) irekiko da. Zerbitzuen gutunaren bidez bulego berrian eskainiko diren zerbitzuei buruz eta hartutako kalitate-konpromisoei buruz zerbitzuak burutzeko informatu nahi da. Azken finean, zerbitzuen gutuna pertsona bakoitzarekiko zerbitzu-kontratua izateaz gain, alde bien arteko komunikazio elementua ere bada.\nGutun hau Udalak herritarrei eskaintzen dioen 4. zerbitzuen gutuna da. Interesatuta dagoen jendea Ermuko Udalaren Web gunean (azalean edo Informazioa>Zerbitzuen gutunak> Abiapuntu-punto de inicio bulegoaren zerbitzuen gutuna atalean) ikus dezake.\nZerbitzuen gutunaren alderdi garrantzitsuenen bat aipa dezakegu, esate baterako bulego berrian eskainiko diren zerbitzuak ikus daitezke: informazioa eta kontsultak, erregistroa, biztanleen Udal Errolda, Bide publikoaren hondamenen inguruko kexuak, iradokizunak eta abisuak, eskabide eta tramiteak eta telefono eta Web bidezko zerbitzua. Halaber, herritarrek parte har dezake bai inkestaren bidez bai kexuak edo iradokizuen bidez. Ermuko Udalak inkesten emaitzak Web gunean argitaratuko ditu eta bai kexuak bai iradokizunak konprometitu epean erantzungo ditu.


Poesia eta pentsamendua: bi urertz | Hitzen uberan\n← “Helduentzako literatura itzultzeko aukera bakanak halako lehiaketen bidez etorri ohi dira”\nMina Loy: kaosaren aldeko sortzailea →\nGogoratzen dut nire haurtzaroan, Errenterian, Donostiara joateko saiatzen ginen bi pisutako trolebusa hartzen. Goiko solairu horretatik, nire begirada, ―hori uste nuen―, argiagoa zen. Eta gogoratzen dut Donostiarako bidean, Mirakruz gainera heltzen ginenean, nola ezkerreko aldean, etxe baten paretan, huntzak paretetako bidea egiten zuen, bere leihoak eta alboan zegoen begia inguratuz. Hori niretzat liluragarria zen. Nire ibilbidean hori egiten saiatzen naiz: begiratu eta hedatu nire sorkuntza; hezur berritan nahiko nuke egon. Erronka moduko bat dut, kanpoko zaratak ez dut nahi nire routerraren wifia agortzea. Ume haren begirada gosetia, huntzak duen ibiltzeko nahia, ez dut agortzea nahi. Gizakiaren begirada ez da itzaletan geratu behar, itzalak nire begirada itzali egiten baitu. Gertatzen da oso zaila dela argiari begira egote hori.


Illa | Iritzia | Berria\nMaria maitea, Martxelo maitea, espero dut atseden pixka bat hartzeko tartea izan duzuela egun gorabeheratsu eta zail hauetan. Pandemia eta tokian tokiko hainbat krisi nahikoa ez, eta Estatu Batuetako matxinada trumpistak are gehiago konplikatu du egoera kezkagarri eta kudeatzeko zail hau.\nHala eta guztiz ere, hemen hauteskundeak dira eztabaidagai nagusia, nahiz eta ez dagoen batere argi otsailaren 14an egingo ote diren. Zuen herrialdeetan gertatu bezala, agian beste egun batean egin beharko dira, osasun egoera dela eta. Uste dut eztabaida horri baretasunez heldu behar zaiola, eta datuak eskuan izanda; hortaz, ez dut espekulatuko.\nAzken egunetan bi albiste garrantzitsu izan dira Kataluniako hauteskundeen inguruan. Albiste nagusia eta, dudarik gabe, inportanteena, zuk ondo adierazi bezala, Martxelo, PSOEk hautagai izateko Salvador Illa aukeratu izana da. Illak PSOEren hegalik eskuindar eta espainolistena ordezkatzen du, baina negoziatzaile iaioa ere bada; hain zuzen, alderdi independentisten eta Moncloaren arteko harremana kudeatzeko joan zen Madrilera. Orain, batzuek uste dute Illak, hedabideetan nonahi dabilen honetan, garaipena ere ekar diezaiokeela PSOEri otsailaren 14an. Eta horretarako modua emango luke Juntsen eta ERCren arteko banaketak, 2018an Ciudadanosen garaipen pirrikoari bide eman zion bezala.\nBigarren albistea da Juntsen hautagaitzak gorakada handia izan duela eta, horren eta Illaren albistearen ondorioz, aurreikuspenak aldatu egin direla: lehen, denok espero genuen Junquerasenek alde handiz irabaziko zutela, eta, orain, aintzat hartu behar dugu goialdean hiruko berdinketa bat egon litekeela, zenbait inkestak jada hautemana baitute hori. Juntsek lortu du zenbait talde bere inguruan biltzea, besteak beste Democrates taldeko demokristauak eta Moviment d'Esquerresko sozialistak; abalen bilketa tour de force bihurtu du, eta ondo atera zaio: 5.000 sinadura behar zituen, alderdi berri gisa aurkeztuko delako, eta 52.000 lortu ditu. Beraz, begi bistakoa da indartsu ekingo diola kanpainari ere.


Gaztela eta Leongo Eraikuntza Jasangarriko IV. Sariak | Blog Eraikal\nEraikalen, Arkitektura jasangarriko lehiaketa batean saritutako Bermeoko proiektu bat berria argitaratu da. Honetan, Bermeoko etxebizitzen sariaz gain, Gasteizko FUV etxearen estatu mailako accesita jaso da. Proiektu bi hauetan Ramón Ruiz-Cuevasek parte hartu zuen.\nArtikulu honetan, saritutako gainerako proiektuak azaltzen dira.\nLUCIA eraikina (Ikerketa Zentro Aplikatuen Unibertsitateko Anezka)\nGaztela eta Leongo Eraikuntza Jasangarriko Saria Sustapen eta Ingurumen Sailaren ekimen bat da, Gaztela eta Leongo Eraikuntza Institutuaren lankidetza duena, eta sariaren helburua da ingurumen-irizpideak eta -alderdiak kontuan izatea sustatzea eraikinak diseinatzeko eta eraikitzeko orduan, ingurumenarekiko errespetua praktika arrunt bihur dadin sektorean. Funtsezko beste helburu bat da eraikuntza-sektorearen ingurumen-inpaktua murrizteko apustuaren erreferente bihurtzea Gaztela eta Leon.\nIV. Sarietan, 111 proiektu aurkeztu dira guztira. Horietatik 43 Gaztela eta Leongo ekimenak dira; gainerako 68 proiektuak, berriz, beste autonomia-erkidegoetakoak.\nGuztira, 19 proiektu saritu dira; 10 Gaztela eta Leongoak, eta 9, beste autonomia-erkidegoetakoak.\nGaztela eta Leongo Eraikuntza Jasangarriko IV. Sariak (issuu formatua):\nEstatuko Eraikuntza Jasangarriko IV. Sariak (issuu formatua):\nSariak pdf formatuan ikusi nahi izanez gero, Gaztela eta Leongo Juntaren estekara jo daiteke.\nThis entry was posted in Praktika Onak, Proiektuak and tagged eraikuntza jasangarriko saria, Gaztela eta Leon. Bookmark the permalink.


HERRI CURRICULUMA AURKEZTU DUTE ARAMAION, HERRITARREN BABESAREKIN | elinberri\n2018. otsailak 19 Albisteak, Guraso.eus\nGoiena 2018-01-15 AKTUALITATEA, HEZIKETA, Hezkuntza No Comments\nHirugarren ikasturtea da Aramaioko Herri Curriculuma (AHC) lantzen hasi zirenetik. Udala, San Martin Eskola eta Guraso Elkartea dira ekimen horretan parte hartzen ari diren eragileak, interesa erakutsi duten beste hainbat herritarrekin batera. Ondorengo galderari erantzutea da AHCren helburua: Zer jakin beharko luke 12 urteko aramaioar batek Aramaiori buruz? Proiektu hori gauzatzeak Aramaioko herriarentzat garrantzi handia daukala nabarmendu dute.\nGaldera hori oinarritzat hartuta, arlo desberdinak izango dituen dokumentua garatzen ari dira –Aramaioren historia, kultura, tradizioak, balioak, jarrerak, nekazaritza eta abeltzaintza moduak, eta abar–. “Nolabait da herria eskolan sartzea eta eskola herrira ateratzea”, azaldu du Mari Karmen Garridok, San Martin eskolako ikasketaburu eta AHCko kideak.\nOrioko Herri Curriculuma hartu dute erreferentzia moduan Aramaiokoa garatzeko. Hala ere, alderantzizko bidea erabiliz. “Orion alde tekniko guztia aztertu ondoren garatu zuten sekuentzia didaktikoa. Guk, berriz, lehenengo, sekuentzia didaktikoa egin dugu, eta orain, apurkaapurka gaineko aterki hori guztiori diseinatzen joan gura dugu”, adierazi du AHCko kide Iker Elexpuruk.\nDagoeneko garatu dute sekuentzia didaktiko bat eskolan, Aramaioko elikadura iraunkorraren gainekoa, hain zuzen, eta, pixkanaka, geroz eta gehiago garatzen joango dira. “Urteak aurrera joan ahala, informazio hori guztiori dokumentatuta eta jasota geratzen bada, kanpoko irakasle batek bertara jo ahal izango du edozein zalantza argitzeko eta ikasleei behar duten informazioa modu egokian emateko”, dio Itziar Blazquezek, AHCko beste kide batek. Sekuentzia horiek irekiak izan daitezela nahi dute: “Sekuentzia itxiek ez dute zentzurik eta beste herri batzuetan frogatu da ez direla erabilgarriak”.\nHerri Curriculuma garatzen joateko, beste esparru garrantzitsu bat adinean aurrera doazen horien testigantzak jasotzea da, eta izango da. “Herritarrek egin ditzaketen ekarpen guztiak dokumentu batean jaso gurako genituzke –herriaren historia, tradizioa eta ohitura zaharrak, adibidez–, bai grabazio bidez, baita idatziz ere, etorkizun batean testigantza horien beharra izanez gero kontsultatu ahal izateko”, azpimarratu du Elexpuruk.\nProiektu hori gauzatzeak Aramaioko herriarentzat garrantzi handia daukala nabarmendu dute. “Askotan, eskola arautuetan garrantzitsuak diren beste gauza asko erakusten dira, baina bertakoa dena ez. Beraz, ahozko transmisioaren eten hori gainditzeko eta herritarrok Aramaioren garrantziaz jabetzeko tresna interesgarria da AHC”, dio Lierni Altuna alkateak. Bestalde, Asier Agirre nekazariak derrigorrezko pausotzat dauka proiektu honen garatzea. “Eskolan ez da ikasten eguneroko bizitzan herrian daukaguna, egiten duguna, nondik bizi garen, eta abar. Alde horretatik, beharrezkoa da eskola mailan gauza hauek irakastea”, dio. Bestalde, Larraitz Arriolabengoa musika irakasleak kultura arloan jarri nahi izan du arreta: “Aramaiok bertso eta musika munduan izan duen afizioa eta emankortasuna azpimarratzekoa da, eta hori umeei azaldu egin behar zaie”.\nDokumentala eta sekuentzia didaktikoa\nAramaioko Herri Curriculumaren garapenean ezinbestekoa izan da bi ikaslek emandako laguntza. Izan ere, batetik, Asier Errasti donostiarrak, Ikus-entzunezko Ikasketen Gradu Bukaerako Lan gisa, Aramaioko Herri Curriculumaren gaineko dokumentala sortu du, hainbat sektoretako herritarren testigantzak batzen dituena. Eta, bestetik, Leire Fernandez arrasatearrak, hezkuntza arloko ikasketak egiten ari dela aprobetxatuta, Aramaioko ondarearen transmisioa gelara eramateko sekuentzia didaktiko bat sortu du, proiektu gisa. Bost urteko haurrentzako prestatu du sekuentzia didaktikoa eta elikadura jasangarria eta Aramaioko baserri mundua izan dira ardatza.\nSekuentzia didaktiko hori proba pilotu moduan erabili da, baina, Saioa Uriarte irakasleak azaldu duenez, etengabe ari dira Aramaioko gaiak lantzen, hainbat proiekturen bidez. “Irakasleok kontuan hartzen dugu Aramaiok zer eskaintzen digun, eta edozein gai erabili daiteke Aramaiori buruz gehiago ikasteko. Gainera, gaia edozein dela ere, umeek beti dute interesa, eta galdetzen dute: “Eta Aramaion zer?”. Eta ez bada hala, irakasleak galdetzen du eta gaia Aramaiora bideratzen du. Umeentzako interesgarrienak euren herriko gauzak dira. Harritzen dira, kezkatzen dira, interesa erakusten dute”, dio.\nUriarteren iritziz, modu naturalean egin beharreko gauza bat da. “Umeek ez dakite zer den Herri Curriculuma, eta hori ere bada helburua, naturaltasunez egunerokoan Aramaiori buruz gehiago ikastea, Herri Curriculuma lantzen ari direla jakin gabe. Berez dute herriko gaien gaineko interesa, eta hori bultzatu nahi dugu, hain zuzen. Oraingoz, gustura gaude emaitzarekin, eta hala jarraitzea espero dugu”.


world press photo « Prentsa oharrak\nKultura Sailak 39.000 emango ditu ‘World Press Photo’ erakusketarako\nKategoriak: Prentsa oharrak — Etiketak: Arabako Bertsozale Elkartea, Hezkuntza eta Kultura zinegotzi Estibaliz Canto, Montehermoso Kulturunea, world press photo — Komunikazio Zerbitzua / Servicio de Comunicación — 17 uztaila 2020 11:12\nGasteizko Udalak lankidetza-hitzarmen bat sinatu du Periscopio kultur elkartearekin eta, horren bitartez, Hezkuntza eta Kultura Sailak 39.000 euro jarriko ditu udazkenean ‘World Press Photo’ erakusketa Montehermoso kulturunean egiteko.\nWorld Press Photo prentsa-argazkilaritzaren arloko nazioarteko lehiaketarik garrantzitsuena da, eta urtean zehar zenbait hiriburutatik igarotzen da. Aurten pandemiak eragindako egoerara egokitu behar izan du.\n“Gasteizko garai bateko ur biltegia agertoki paregabea da urtez urte harritu eta hunkitzen gaituen erakusketa ezagun horretarako. Gure gizartearen isla fidela da, eta hortik estanpa sinpatikoen eta irudi erdiragarrien arteko kontraesana“, azaldu du Hezkuntza eta Kultura zinegotzi Estíbaliz Cantok.\nBestetik, Gasteizko Udalak 15.000 euro emango dizkio Arabako Bertsozale Elkarteari, 2020an hirian bertsolaritzaren arloko transmisioa, sustapena, ikerketa eta zaletasuna bultzatzera zuzendutako jarduerak egin ditzan. Oraingoan COVID-19ak sortutako egoera berrira egokitu beharko dituzte jarduerak.\n“Hitzarmen honek gure helburu nagusietako bi batzen ditu. Batetik, herritarren gizarte-bizitzako hainbat esparrutan euskararen erabilera sustatzea, bereziki kulturan eta aisialdian. Bestetik, herritarren arteko harremanak eta horien bizi-kalitatea esparru guztietan —maila indibidualean nahiz kolektiboan— hobetzera bideratutako jarduerak sustatzen dituzten kolektiboei bultzada eman eta garatzen laguntzea“, azpimarratu du zinegotziak.


Athletic Club VS RC Recreativo 2007-11-4 | Athletic Clubeko Webgune Ofiziala\nHasieraTaldeakAthletic ClubAthletic Club VS RC Recreativo\nAthletic Club2 : 0 RC Recreativo\n2007-11-4 - 21:00\nAthletic Clubek 2-Recreativok 0: Merezitako etxeko lehen garaipena\nAthletic Clubek etxeko lehen garaipena eskuratu du merezimendu osoz Huelvako Recreativo 2-0 mendean hartu ondoren….\n2007ko aza. 4a\nAthletic Clubek etxeko lehen garaipena eskuratu du merezimendu osoz Huelvako Recreativo 2-0 mendean hartu ondoren. Joseba Etxeberriak, Athletic Clubarekin Ligako 400. partida betetzen zuela, gol biak lortu ditu bigarren zatian.\nZati bien hasieran aukera zurigorriak izan dira nagusi, baina bigarrenera arte itxoin behar izan dute lana biribitzeko, jokalariek eta baita zaleek ere. Gainera gure partida hasi baino lehen ezagutu diren emaitzak ez dira lagun izan eta behekaldeko postu garbiak ala sailkapenaren erdialdea zen aukera. Zorionez etxeko lehen garaipenaren eskutik lasaitasun apur bat izango du taldeak, hau da, horren parekaturik dagoen Liga honetan eduki dezakezun apurra, astebete gutxigorabehera.\nEz da ezuste gehiegirik egon hamaikakoan eta azken jardunaldiko bizkarrezurra mantendu du Athleticek, Javi Martinezen itzulera eta Ustaritzen presentzia Amorebietaren tokian kenduta. Recreativok bi lerro estu ezarri ditu Sinama aurrean utziz du eta Athleticek erantzuna eman die andaluziarrei baloi gurutzatuen bitartez atzelarien bizkarrera. Gauzak horrela, erraztasun osoz sortu da arriskua. Adurizek buruz errematatu du kanpora zortzigarren minutuan sartu dioten baloi sakona. Jokaldi horretan Sorrentino berandu irten da eta baloia hartu beharrean aurrelariaren buruarekin egin du topo. Penaltia ote? Athleticen alde seinalatzaea zaila omen jokaldia eztabaidagarria bada. Hala dirudi behintzat.\nProtestarako ia zirrikiturik gabe, Gabilondok ireki du baloia eskuinaldera eta hortik zetorren Susaetak gutxigatik kanpora jaurti du bederatzigarren minutuan. Hamargarren minutuan beste aldetik sartu da Aduriz eta ondo kontrolatu ostean ia indarrik gabe kokatu nahi izan du baloia et atzezainak igerri egin dio jaurtiketa. Hamaseigarren minutuan Orbaizek atera du falta, Adurizek gertutik errematatu eta Sorrentinok kornerrera aldendu. Laguntzaileak berak bakarrik ikusi duen Adurizen jokoz kanpokoa seinalatu du.\nOraingo honetan ere protestarako ia betarik gabe, Sinamak izan du Recreativoren abagunerik onena, baina Iraizozek harrapatu du baloia. Hasiera gogotsuari amaiera emateko Gabilondok zetorkion moduan jaurti du eta Sorrentinok kornerrera desbideratu du 24. minutuan. Athletici indarra amaitu zaio ala Recrek hobeto kokatu du bere burua eta atsedenaldira bitartean Betisen aurka joan den larunbateko husnako berdinketa gorpuzten zihoan.\nVictor Muñoz Recreativoren entrenatzaileak atsedenaldian halaxe pentsatu duela dirudi eta erasoan bolbora gehiago sartzea deliberatu du, Athleticen urduritasuna aprobetxatu guran edo. Javi Guerrero eta Gerard sartu dira Martins eta Varela portugaldarren ordez. Guerrero Sinamaren atzetik kokatu da eta Gerard euskarrian, Camuñas eskuinaldera mugituz punta erditik, baina zelai erdia galdu du nabarmen, C. Martinsek askozaz min gehiago egin baitu lehen zatian lerro artean.\nAthleticen aldaketarik ez, baina Recreativo loak hartu duen aurreneko aukera aprobetxatu du ederto. Partidako 51. minutua zen, falta “arrunta” egin du ecreativok zelai erdiko marra pasatu eta gutxira. Koikilik motzean atera dio Gabilondori, horrek erdira Adurizi eta aurrelaria baloia irekin du azkar Iraolak, zetoirkion moduan, arearen lapikora erdiratu zezan. Susaetak ezin izan du errematatu, baina bai aldiz Etxeberriak ezkerrez angelutik. Zailena egina zegoen, baina Zaragoza eta Almeriaren aurka gertatu ez zena egia bilakatu da Recreativoren aurka. Athleticek ikasi ei du ikasgaia eta ez du atzerapausorik eman.\nAitzitik, erasoan segitu du arerioaren hutsuneak aprobetxatuz, gozo biziz… eta fedez. Adurizek ez du ongi errematatu Etxeberriaren jokaldi ona 58. minutuan, baina egindakoa konpondu du 62. minutuan. Athleticek kornerra atera du, Gabilondok orraztu du lehen zutoinean, atzelari batek urrundu eta Susaetak, buruz ere, baloia arerarantz sartu du. Sorrentinok konfiantza gehiegiz ekin dio baloia hartzeari eta fede eta gogo gehiagoz horniturik Adurizek izugarrizko jauzia egin du baloia garbi, garbi, garbi eramanez. Etxeberriak, atzetik zetorrela baloia bultzatu baino ez du egin behar izan. Horrela, suposatzen dugu, amaitutzat emango da Etxeberria eta San Mameseko lehortea lotzen zituen legenda.\nNorgehiagoka erabakitzeko parada izan du Susaetak 62. minutuan bertan, Etxeberriaren pasea errematatuz, baina Sorrentino azkarrago ibili da oraingo honetan.\nPartida moteldu da, nahiz eta Victorrek azken aukera bilatu duen, Marquitos Camuñasen ordez sartuz. Min apur bat gehiago egin du bere hegaletik Recreativok, baina ez gehiegi. Salbuespenak izan dira aldeko kornerrak eta 73. minutuan Javi Guerrerok izan duena, baina Ocio ederto gurutzatu da.\nEpaileak lehen zatian eta jokalari batzuei faltak etengabe egiteagatik atera ez dituen txartelak paseatzera atera ditu bigarren zatian eta eztabaidaz eztabaida amatatzen joan da lehia, hirugarrena golik jaso gabe amaitu arte. Ez da kontu makala Yesteren itzuleraren egunean. Basauritarrak nabaritu egin du jokatu gabe zeraman denbora, baina ondo etorriko zaio taldeari bere sena berreskuratzeko bidean.\nIazko denboraldian bezala, Athleticek estraineko garaipena eskuratu du Recreativoren aurka, baina ezberdina da egoera, sailkapen eta sentzazioen aldetik, iazkoan hamaulagarren jardunaldia zen eta balioa izan zuen 11 puntu eskuratzeko. Oraingoan hamaikagarren jardunaldia da eta taldeak 13 puntu darama. Hala eta guztiz ere, gaurko hiru puntuak beste bat edo hiru gehituz baieztatu egin beharko ditu taldeak Lluis Companysen igandean Espanyolen aurka, Kopari heldu aurretik.


Txakurraren jostailuak ahalik eta gehien aprobetxatzeko trikimailuak | Consumer\nTxakurraren jostailuak ahalik eta gehien aprobetxatzeko trikimailuak\nTxakurrentzako jostailuak erakargarriagoak izango dira astero txandakatzen badira eta bilaketa-jolasak erabiltzen badira, txakurrak aurki ditzan\nTxakurrentzako jostailuak ez dira apetatsuak: ezinbestekoak dira kandelaren adimena desitxuratzeko, adimena garatzeko eta txakurraren asperdura arriskutsua saihesteko. Hala ere, ez da arraroa etxean panpinak metatzea, lagun ilunaren arreta erakartzen ez dutenak. Zer egiten ari gara gaizki? Artikulu honek bost trikimailu eskaintzen ditu, txakurraren jostailuak ahalik eta gehien aprobetxatzeko: astero panpinak txandakatzea, mota bakoitzeko jostailu bat izatea, bere erakargarritasuna areagotzeko bilaketa-jolasak erabiltzea, ingurunea aberastea eta osagarri berriak eskaintzea erregulartasunez.\nHurrengo eszena ez da bitxia txakurrak dituzten etxeetan. Pilotak, gomazko panpinak soinuarekin, animalientzako puzzleak, peluxerako prestatutako elikagai banatzaileak eta hainbat tamainatako pelutxeak, kantxa bizi den etxe batean pilatu daitezke. Baina, nola atera jostailu horiei ahalik eta etekin handiena eta lortu animaliak haietaz gozatzea? Ondoren, bost trikimailu eskaintzen dira ahal den guztia aprobetxatzeko.\n1. Jostailuak astero txandakatu\nPilotak, soinudun panpinak, gomazko objektuak, hozkariak… Kantitatea ez da beti kalitatezkoa, eta gehieneko kopuru hori zakurrentzako jostailuak direnean ere hartzen du. Jostailu pila bat jotzea ez da beti gomendagarriena kantxarentzat, eta ez da berme bat haiekin behar duen guztia eragingo duenik. Orduan, zer egin?\nTxakurraren jostailuak astiro txandakatuz gero, tabernarako berriak eta erakargarriagoak izango dira\n“Lehen aholkua da txakurraren panpinak astero egitea, ateratzen diren bakoitzean berriak izan daitezen; horrek erakargarritasuna areagotuko du”, esan du Tufts-eko Unibertsitateak txakurren estimulazio psikologikoari buruz egindako azterlan batek, portaera-arazoak saihesteko.\nTxakurraren jostailuen errotazioa zazpi edo hamar egunean behin egin daiteke. Denbora hori igarotakoan, erabili diren osagarriak jasotzea komeni da, eta gordeta zeuden beste batzuez aldatzea.\nAholku bat: harburu guztiek jostailu gustukoena dutelako (peluxea edo pilota kutuna), lau hankako lagunaren eskura egon daiteke beti.\n2. Jostailu guztiak ez dira berdinak\nTxakurrentzako jostailu guztiak ez dira berdinak, helburu bera dute eta gure lagun ilunean ez dute eragin bera. Txakurrentzako puzzleak, berriz, txakurraren adimena estimulatu nahi dute, pilotak dibertsioa bilatzen dute, eta animalia eta pelutxeak modu fisikoan entrenatzen dituzte, eta zaintzaile-lanak egiten dituzte. Hozkariak, berriz, txakurrek leku batetik bestera eramaten dituzten objektuak dira, hala nola hezurreko sokak edo gomazko osagarriak.\nBeraz, komeni da kantxak gutxienez jostailu bat izatea: bat, nahi duzun guztietan garraiatzeko; bestea, atzetik eta ehizatzeko, bat zaintzeko (peluxea edo bere panpina kutuna), eta beste proposamen ludiko batzuk adimena lantzeko.\n3. Bilaketa-jolasek txakurren jostailuaren erakargarritasuna hobetzen dute\nTxakurrak aurkitzen dituen jostailuak erakargarriagoak dira eskaintzen dizkizugun jostailuak baino\nTxakurrek aurkitzen dituzten jostailuak erakargarriagoak dira, beste barik ematen zaizkionak baino. Horrela, etxean panpinak bilatzeak bi abantaila ditu: txakurren inteligentzia estimulatzen du, eta jarduera (miaketa) bat egiten du, ikaskideen gustukoenen artean; eta, bestalde, jarduera horretan aurkitutako jostailuek balio erantsia izango dute, maskotarentzat altxor bihurtuko baitira.\n“Ezkutalekuko jokoek askoz erakargarriagoak egingo dituzte aurkitutako objektuak, euria egiten duten egunetan etxean zakurrentzako jarduera bikaina izateaz gain”, ondorioztatu du Illinoisko Unibertsitateak txakurren portaerari buruz egindako azterlan batek.\n4. Jostailuak etxe ederragoetan\nIrudia: Hiroshi Yoda\nGure etxeak gizakientzat eta gizakientzat pentsatuta daude. Etxebizitzek gutxitan izaten dituzte kontuan haietan bizi diren txakurren premiak. Zure maskotak leihorik eta babesturik al du leihorik? Edo aterpea dauka aretoan? Eskakizun horietan oinarritzen da txakurren arkitektura, baina, zoritxarrez, ez dira oso ohikoak gure hiriko etxeetan.\n“Hala ere, ingurune aberatsa izatea ezinbestekoa da kandelaren buru-orekarako; izan ere, haren ikuspegiaren, usaimenaren, ukimenaren, entzumenaren eta gustuaren zentzua estimulatu behar du”, azaldu dute aditu horiek. Jostailuek zeregin garrantzitsua betetzen dute zeregin horretan; baina funtsezkoa da txakurrak leiho erakargarri bat edo lorategia (itxiak eta seguruak) izateko aukera izatea, txorientzako edo bestelako animalia-espezieentzako janlekua izateko.\n5. Txakurrarentzako jostailu berriak, oso merkeak\nJostailu berriak maiztasun jakin batekin eskainiz gero, estimulatu egingo du eta, gainera, pozik jarriko da. Alde horretatik, ez da beharrezkoa diru asko inbertitzea: panpinak etxean egin daitezke, erraz.\nElikagai-banatzailea eraikitzeak aukera ematen du\nzakurrarentzako elkarreragileak plastikozko botilak dituzten jostailu mortzailetaraino. Maskotaren gustuen araberakoa izango da. Muga bakarra? Jostailuen segurtasuna.\ninteligencia-eu juegos de perros-eu juegos-eu perros-eu txakurrak hezi


galdetzaile - Elhuyar dictionaries\n1 iz./izond. interrogador, -a; el que pregunta\ngaldetzaileari erantzunez: respondiendo al interrogador\n2 iz./izond. (Ipar.) solicitante, demandante, el que pide o reclama algo\ngaldetzaile faltan gehienak banatu gabe gelditu ziren: no se repartieron la mayoría por falta de solicitantes\n3 iz./izond. (Hizkl.) [galdera egiteko terminoa] interrogativo, -a\nizenordain galdetzaileak: los pronombres interrogativos\ngaldetzaile *Examples are automatically obtained from dabilena\n...galdetzaile\t...eta azkarren emango dio erantzuna galderari eta galdetzaileak helbide elektronikoan jasoko du erantzuna. Galdera ...\n... te sortu valiabide erlativoak abiatuz ti valiabide galdetzaileak . Horrela sortu ziran, guztiz naturalki, ...\n..., adibidez "atí lá" (zuhaitz hau). Izenordain galdetzailea "kâ/ka" (zein?) da, eta pluralean "kawó". ...\n...aionean, ezin baitzuen multzoa osorik ikusi. Galdetzailearen hitzek eraman badute horraino, ez irakasten duten hitzek, b...\n...hotzari, eguzkia ateratzen ari zela: gero galdetzaile begiratu zuen goialderantz, zeren gainetik bere arranoaren ...\n... singularrera etorrita. Zalantza geratu bazoi inori, galdetzailearekin ere "zenbat zifrako zenbakia" dagokio, ...\n... berean, ez: *argirik gaberik.â" Nornahi Galdetzaile batez eta nahi partikulaz osatutako esapideak hitz...\n...einua eginez, emeki, lantzean behin Olatzi so galdetzaileren bat luzatzen ziola. &#...\n...lio generikoa duen erlatibo mota hau jatorriz galdetzailea den izenordain edo adberbio erlatibo baten bidez...\n...urrian lanbide formakuntzan, unibertsitatean edo enplegu galdetzaile diren gazteei zuzendua...


EUSKAL HERRIKO BIZTANLEEN IRAKURKETA ETA MUSIKA OHITURAK - PostData\nEUSKAL HERRIKO BIZTANLEEN IRAKURKETA ETA MUSIKA OHITURAK\nEuskal herritarrek liburuak eta musika kontsumitzeko dituzten ohiturei buruzko azterlan bat egin du elkar Fundazioak, Siadeco Ikerketa Elkartearen eskutik. Euskal Herri osoan egin da ikerketa, 2.500 inkestaren bidez. Azterketaren emaitza nagusiak jaso dira hemen.\nIturria: Siadeco 2017\n2.500 inkesta egin dira Euskal Herri osoan; 16 urtetik gorako euskal herritarrak hartu dira aztergai. 2.6 milioi biztanleko unibertsoa aztertu da hortaz: Bizkaian 996.000 (%37,7); Gipuzkoan, 598.000 (%22,6); Nafarroan, 536.000 (%20,3); Araban, 274.000 (%10,4); eta Ipar Euskal Herrian, 238.000 (%9). Aztertutako laginari dagokionez, euskaldunak dira %26,6, eta erdaldun elebakarrak %73,4. Etxeko harreman hizkuntza euskara dute %10,3k, eta %7,6k, euskara eta erdara. Gaztelania dute etxeko hizkuntza %74,1ek, eta frantsesa %6,6k.\nHedabideen kontsumoari dagokionez, euskal herritarren %5,8k dituzte euskarazko egunkariak gehien irakurritako bien artean. Herritar euskaldunak soilik hartuta, hau da joera: %20,6keuskarazko prentsa irakurtzen dute. %19,3k adierazi dute ez dutela prentsarik batere kontsumitzen.Telebistari dagokionez, hamar herritarretik batek aipatu du euskarazko telebista kateren bat gehien ikusten dituen bien artean. Herritar euskaldunak hartuta, hara: euskarazko telebistaren bat %42k ikusten dute; %48k ez dute euskarazkorik batere ikusten. Sare sozialen erabilera asko aldatzen da adinaren arabera. Datuak esanguratsuak dira: 45etik gorakoetan, oraindik, gehiago dira sare sozialak erabiltzeko ohiturarik ez dutenak; 16tik 25era artekoetan berriz, sare sozialen erabilera orokortua dago, 10 gaztetatik 9k erabiltzen baitituzte. 2.500 inkesta egin dira Euskal Herri osoan; 16 urtetik gorako euskal herritarrak hartu dira aztergai. 2,6 milioi biztanleko unibertsoa aztertu da, hortaz: Bizkaian, 996.000 (%37,7); Gipuzkoan, 598.000 (%22,6); Nafarroan, 536.000 (%20,3); Araban, 274.000 (%10,4); eta Ipar Euskal Herrian, 238.000 (%9). Aztertutako laginari dagokionez, euskaldunak dira %26,6, eta erdaldun elebakarrak %73,4. Etxeko harreman hizkuntza euskara dute %10,3k, eta %7,6k, euskara eta erdara. Gaztelania dute etxeko hizkuntza %74,1ek, eta frantsesa %6,6k.\nIRAKURTZEKO OHITURA. Euskarazko eta erdarazko liburuak\nLiburu irakurleak dira hamar euskal herritarretik zazpi: %58 ohiko irakurleak dira —libururen bat irakurri dute azken hilabetean—, eta %12, noizbehinkakoak —azken liburua duela sei hilabete baino gutxiago irakurri dute—. Euskal herritarren %11k irakurtzen dituzte euskarazko liburuak: %6k, ohikotasunez; %5ek, noizbehinka. Kontuan izatekoa da lau euskal herritarretik bakarra dela euskalduna. Nolanahi ere, herritar elebidunak hartuta ere, haien artean ere gutxiengoa dira euskarazko liburuen irakurleak: %42 —%22,9 ohiko irakurleak dira, eta %19,4, noizbehinkakoak—.\nEuskarazko eta erdarazko liburuen irakurleak\nErdarazkoetan, aisialdian %60k irakurri du azken urtean gutxienez liburu bat papereko formatuan, eta digitalean, %20k. Hirutik bateko erlazioa, hortaz. Euskaraz, berriz, aisialdian euskaldunen %33k irakurri dute azken urtean gutxienez liburu bat paperean; digitalean, %5ek. Zazpitik bateko erlazioa. Formatu digitaleko liburuen erabilera areagotu egingo dutela adierazi dute %15,8 herritarrek, eta %3,2k esan dute gutxiago erabiliko dituztela. Bide berean ageri da doako liburuen erabilera ere —norbaitek utzita edo oparituta eskuratutako liburuak, paperekoak edo digitalak—: %13,7k diote handitu egingo dutela horien erabilera, eta jaitsiera %5,6k seinalatu dute.\nEUSKARAZ IRAKURTZEKO ZAILTASUNAK\nZer da zure euskarazko liburuen irakurketa mailan eragin gehien duen alderdia, generoari eta adinari jarraiki? (euskaldunei soilik -%26,6)\nHamar euskal herritarretik seik egunero edo ia egunero entzuten dute musika; hamarretik ia bik, gutxienez astean behin. Hamarretik bakarrak ez du musikarik entzuten. Gazteen artean handiagoa da musika kontsumoa: 16-25 urterekin, %90ek entzuten dute egunero edo ia egunero. Adinean gora, txikiagoa da kontsumoa: 65 urtetik gorakoetan, %46k dute musika egunero entzuteko ohitura. Irratia da musika entzuteko bitarteko nagusia: %42k aipatu dute. Segidan daude gailu elektroniko eramangarriak (%31): sakelako telefonoa, MP4a…\nA. Euskararen merkatua txikia da. Datuetatik ondoriozta daiteke euskarazko idatzizko ekoizpenaren inguruan dagoen merkatua 150.000 lagun ingurukoa dela. Merkatu oso mugatua da euskal liburugintzarentzat.\nB. Euskaraz ez irakurtzeko arrazoi nagusia euskaraz irakurtzeko erraztasunik eza da. Agerian geratzen da euskaldun askoren hizkuntza maila mugatua dela, eta hori oztopo handia da euskararen erabilera handitzen joan dadin.\nC. Gaur egun, oraindik, irakurle gehienek nahiago dituzte paperezko liburuak. Liburu digitala ez da nagusitu gaur arte. Papera eta digitala, biak batera izango ditugu hemendik aurrera. Musika formatu digitalean entzuten da, eta kasu horretan bai esan daiteke disko bidez oso jende gutxik entzuten duela eta bide digitala gailendu dela.\nelkarelkar fundazioaeuskarazko edukiaeuskarazko edukiakikerketairakurketa eta musika ohituraksiadeco\n← ‘Da! Asko dira!’ lelopean egingo da Durangoko 53. Azoka\nDurangoko Azokaren spota ikusgai →


Pasai San Pedron gerra aurretxoan - Ahotsak.eus\nPasai San Pedron gerra aurretxoan
Gerra aurretxoan, aitak Pasaia San Pedron egiten zuen lan, eta hara joan zen bera ere. Han ibili zen eskolan denboraldi batez. Gero, umetan egindako hainbat lagun pasaitar aurkitu zuen soldadutzan.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan LEK-046-008 kodeko bideoa nahi duzula aipatzea: ahotsak@ahotsak.eus\nGerra aurretxoan, aitak Pasaia San Pedron egiten zuen lan, eta hara joan zen bera ere. Han ibili zen eskolan denboraldi batez. Gero, umetan egindako hainbat lagun pasaitar aurkitu zuen soldadutzan.\nGaia(k): Politika » Gerra zibila (1936-1939) » Gerraren hasiera , Familia eta harremanak » Lagunartea eta familia » Etxeko giroa\n-Gerria etor zanin be… ni amaaz eon nitzan, aittak biharra eitten eban Pasaixan, baserrixen, ta haraxe junda eon nitzan, ta hantxe eskolara ibili nintzan pixkaten, San Pedron. Eta gerriak atrapaten pasa giñin hona.\n-A! San Pedron egon ziñen?\n-Gerria atrapa eben egune, gerria hasi zanian… bai…\n-A! Eta zenbat urtegaz joan ziñen ba San Pedrora?\n-Ni San Pedron zenbat e… zenbat eukiko neban ? Bederatzi. Ba hamar hara jun nitzanin… bederatzi-hamarreaz edo… gero gerria…, entseidako atrapa gaittuzen gerrik eta… bai… eta gero ba pasa giñin hona, eurak naziolanak hartun orduko ba pasa giñin hona.\n-Eta San Pedroko biximodue zelakue zan?\n-Han ezebez gu e… han be gaztik giñin ta, aitta biharrian, ama eta… hirurok bixi giñian, beste arrebak eta anaixik eta Lekitton bixi zirian, biharrian eguezan da ta… ezebez…\n-Ta giputx artien…?\n-Giputx artien…, baiña gero soldau jun nintzanien e, hemeretzi urteaz, han ibiltten giñin kuadrillian danak zirin neure edadekuek eta kuadra giñian sei, sei kuadra giñian e kuartelian, ta lehenengotan ikusitta… Ño! Ha ez da ba Fulano ba? Txo! Bai! Tak… ostera be sei, sei, neugaz zazpi, kuartelien kuadra giñian.\n-Eta San Pedron eskolara be, bertan?\n-Bai, bai… ein neban denbora gitxi han, badakixu /bakixu/ gerria etorri zan, denpora gitxi ein neban.\nEgilea(k): Sara Torrealda (Lekeitioko institutua)\nBeasaingo Errementari baserria\nNeska trans bat dela nola kontatu zuen\nBaratza zuten Michelin ondoan; gurasoak diru faltan


IV. ETXARRI-ARANAZKO TXAKURKROSA - 2022 - Lasterketak.eus\nIzen-emateak Internet bidez egingo dira, Abenduaren 30etik (20:00etatik aurrera) Urtarrilaren 27ra, www.kronoak.com webgunean.\nParte-hartzaileek 18 € ordainduko dituzte. Inskripzioa ordaindu izanak proban parte hartzeko eskubidea emango du, eta erantzukizun zibileko eta istripuetako asegurua barne hartuko du. Inskripzioak ematen duen erantzukizun zibileko eta istripu-karrerako asegurua dortsalaren titularrentzat izango da.\nBi probatan izena emateko aukera egonen da. Bi probatan parte-hartzeagatik kirolariek 23 € ordainduko dituztelarik.\nUrtarrilaren 27raino izen emateetan bajak onartuko dira. Kasu horretan ordaindutako dirua osorik itzuliko delarik. Data hortatik aurrera ez da inongo ez aldaketarik, ezta bajarik ere onartuko.


ENE KANTAK "DANTZAN"\nIrailak 4 / 12:00 / Lekua: Zezen plaza\nJada ia 10 urte pasa dira Ene Kantak ekimena sortu zenetik; bai, bai, seguraski zu ez zinen oraindik jaio, baina gure seme-alabak bai. Beraientzako kantuak egiteko gogoa piztu zitzaigun: ze demontre, abestiez gain, hauek dantzatzeko pausu edo koreografiak ere bai! Gure bideoetan dantzatzea gustuko dugula nabaritu duzu, ezta? Trebe-trebeak, eta batez ere, zeinen ongi pasatzen dugun.\nMusika, dantza, euskara eta irudia: zer gehiago behar zen? Bada, abesti hauek cd eta dvd-etan argitaratzea, eta euskarari bultzada emateko, jende ospetsuaren partehartzea: horrela errazago emango zen ezagutzera Ene Kantak, eta jende gehiagoren etxeetara iritsiko zen gure musika. Imaginatu al zenituzten inoiz, Ene Kantak sortu aurretik, kirolariak, bertsolariak, idazleak, edo musikariak jo ta ke umeentzako dantzan?\nHori lortu du Ene Kantak-ek, hori lortu du euskarak, eta hori lortu duzue zuek, etxeko txikiek.\nDagoeneko 6 disko kaleratu ditugu 10 urte hauetan, eta tartean gure abestiekin sortutako 3 ikuskizun. Seguraski emanaldiren batean ikusi gaituzu; Eneko, Nerea, Satorjator eta Astonauta herri askotan aritu gara emanaldiak egiten. Zurean oraindik ez? Agian egun hori iritsiko da! Eta zure herrian ez bada, areto handi batean ea elkar ikusten dugun.\nZein dira Ene Kantakeko abestien artean gehien gustatzen zaizkizun abestiak? Naturaren zaintzari buruzkoak? Ohiturei buruzkoak? Animaliei buruzkoak?Adiskidetasunari buruzkoak? Gorputza lantzen dituztenak? Agian… jolasteko direnak? Erraldoienak? Hainbeste daude… Eta egongo direnak!\nGure gogokoenak Astonauta, erraldoienak, Perez sagutxoa, Birziklatzearena eta Glu eta Glu dira. Ez galdetu zergatik, gu dantzan hasten gara eta kitto.


Estreinaldiz beteriko Leioako Umore Azoka, maiatzean - GARA\nEuskal Herriko hamabi konpainia, Kataluniako hamasei ikuskizun eta Estatu frantsesean sortutako bederatzi ikuskizun izango dira 2013ko Umore Azokako ardatz nagusiak. Egitarauan antzerki, zirku, dantza, klown, txotxongilo, musika edota performance bidez garatutako proposamenak tartekatzen dira.\nBatez beste euskal konpainiek eskainiko dituzte nobedade gehien; guztira erabateko zortzi estreinaldi iragarrita daude, hain zuzen, Al Di Là, Bapatean Zirko, Cachaba Teatro, Deabru Beltzak, Ertza, Gaupasa/Nacho Vilar Producciones, Ipso Facto eta Trapu Zaharra konpainiak eskainiko dituztenak.\nKataluniatik gerturatuko diren konpainiek hiru ikuskizun estreinatuko dituzte, beste hiruk kaleko bertsioa aurkeztuko dute eta working progress bat ere egongo da. Estatu frantsesetik etorriko den La Mini Compagnieren erabateko estreinaldiaz gain, herrialde bereko beste hiru sorkuntza lehen aldiz ikusi ahal izango dira Estatu espainiarrean.


Irekia Eusko Jaurlaritza - Gobierno Vasco :: Euskadin % 12 egin du behera trafikoak uztailean eta abuztuan, eta guztira 10 pertsona hil dira errepideetan\nEuskadin % 12 egin du behera trafikoak…\nARRASATE__002_.jpeg Iturria: Irekia\nHERNANI_DIREC_BIL__002_.jpeg Iturria: Irekia\nEuskadiko errepideetako udako irteera eta itzulera operazioa inoiz ez bezalakoa izan da, eta auto-ilara gutxi sortu dira nazioarteko trafikoak behera egin izanaren eta barruko joan-etorriek gora egin izanaren ondorioz\nOsasun-krisiaren eragina nabaritu duen udako irteera eta itzulera operazio berezian ez da zailtasun handirik izan nazioarteko trafikoak behera egin izanaren ondorioz, eta aurreko urteetan baino auto-ilara gutxiago sortu dira, beraz. Marokok lehorreko muga itxi izanak eta Itsasartea Zeharkatzeko Operazioa bertan behera utzi izanak eragin dute, batez ere, Euskadi zeharkatu ohi duen nazioarteko trafikoaren beherakada hori. Batez ere barruko joan-etorriak eta inguruko autonomia-erkidegoetarakoak nagusitu dira. Hala ere, zoritxarrez 10 pertsona hil dira azken hilabete hauetan Euskadiko errepide-sarean: Bizkaian 4 eta Gipuzkoan 6, eta Araban, berriz, ez da hildakorik izan.\nOraindik iraileko datuak falta badira ere, egiazta daiteke uztailean % 11,23 eta abuztuan % 12,28 egin zuela behera trafikoak aurreko urteko aldi berekoarekin alderatuta, horixe izan da Euskadiko errepideetan berezia izan den uda honen ondorioetako bat. Osasun-krisi globalak eraginda, Marokok itxi egin zuen lehorreko muga eta bertan behera utzi zuen Itsasartea Zeharkatzeko Operazioa, eta horrek eragin du nabarmen gutxitzea garai honetan Euskadi zeharkatu ohi duen nazioarteko trafikoa.\n“Aurtengo udan Euskadiko errepide-sarean barruko joan-etorriak eta inguruko autonomia-erkidegoetara, hala nola, Errioxara, Nafarroara, Kantabriara, Burgosera eta Iparraldera, bideratutako trafikoak erregistratu dira. Auto-ilarak, beraz, batez ere sortu dira A-8an, Kantabriarako noranzkoan, eta une jakin batzuetan Biriatuko pasabidean, kamioiak pilatu izanaren ondorioz. Inoiz ez bezalako udako irteera eta itzulera operazioa izan da aurtengoa, eta aurreko urteetan baino auto-ilara gutxiago sortu dira, beraz, eta trafikoa arinagoa izan da”, azaldu du Trafikoko zuzendari Sonia Díaz de Corcuerak.\nUdako irteera eta itzulera operazio berezian istripuak gutxitzeko helburuarekin, Trafiko Zuzendaritzak kanpaina berria jarri zuen abian ‘Berriro ateratzea / Volver a salir’ izenburupean, eta gidatzean arduratsuak izateko eskatzen zuen mugikortasuna murriztuta izan ondoren.


DIET LITE La Junqueran erosi batetik 39€\nDiet Lite La Junqueran\nNola erosi koktela Diet Lite La Junqueran 39€ truke\nDiet Lite koktelak pisua galtzeko sistema azkar oso eraginkorra da. Utzi eskaera bat zure galdera guztiei erantzuteko eta entregatu zuk adierazitako helbidera. Koktelaren konposizio naturalak gehiegizko pisua duen edozein pertsona argala lortzen lagunduko du. La Junqueran koktela beheratutako prezioan eskuratu dezakezu webgune ofizialean. Prezio erakargarrian eskatu behar baduzu, bete telefono zenbakia eta izena webguneko formularioan dagoen galdetegian. Zuzendariak deitu eta aholkua emango dizu. Diet Lite eska dezakezu Espainian kostu erakargarrian sofatik jaiki gabe. Paketearen ordainketa mezularitzara bidalitako diruaren bidez edo posta bulegoan.\nNon eros dezaket La Junqueran Diet Lite\nErosi Diet Lite pisua galtzeko koktela La Junqueran\nCocktail Diet Lite pisua azkar galtzeko sistema oso eraginkorra da, Espainian eska dezakezu webgune ofizialean. Horretarako, eskaera bete besterik ez duzu eta dei-zentroetako espezialista zurekin harremanetan jarriko da eskaera berresteko. Ordainketa paketea zure helbidean jaso ondoren. Paketea mezulariz bidaltzeko azken kostua hiriaren distantziaren arabera alda daiteke. Espainiak posta bidez edo mezularitza bidaltzeko aukera eskaintzen du. Koktelak pisu galera azkarra bermatzen du.\nJoan fabrikatzailearen webgune ofizialera eta eskaera bat uzten duzu gure webgunean, zure izena eta telefono zenbakia adieraziz, adierazi La Junquera hiriko zutabean.\nErosi% 50eko deskontuarekin. Sustapenaren baldintzak mugatuak dira. Bizkortu Diet Lite super hautsa eskatzera pisua azkar galtzeko beherapenarekin. Super argaltzeko osagarri paregabe honek prezio baxuko etiketa du. La Junqueran-en eros dezakezu koktel bat 39€ tan.\nEskatzeko La Junqueran Diet Lite


On Kixote Mantxako. Bigarren Zatiko 37garren atala\nDolorida etxanderearen atzerako-aurrerakoek diraute.\nDuke jauna eta anderea ez ziren gutti poztu ikusirik nola On Kixote beraien asmoari jarraikitzen zitzaion, eta orduan Santxok hau esan zuen:\nEz nuke nahi nik etxandere horrek inolako poxelu ezartzerik niri hitzeman jaurlaritzaren bidean; entzun ere entzuna diot nik toledoar "botikari" bati, kardamiru baten antzera mintzatzen zen bati, ezen, etxeko andereek esku sartzen dutenean atarramendu onik ez dela. Jainkoa izan bekit lagun, zein haiekiko pintzu eta samur, zein gaitzitua zen harako botikaria! Honen haritik, beraz, nolakoak nahi diren ere, etxandereak oro ozar direla eta papartz direla, pindarkor bezain pindargarri direla ondorioztatzen dut, eta zer ote dea, bada "dolorida" baldin bada, hori horrako hori, errana den bezala, Tripaldi edo Tripaki daritzon kondemea dena? Nire herrian tripakiz tripaldia egiten ohituak gara eta hona hemen ni "pantza" edo pontza.\nHago isilik, Santxo adiskide – esan zion On Kixotek – etxandere hori hain urrundik, hain asagotik nire bila badator ezin izan daitekek harako botikari harek begitan hartuak zituenetarik, gainera konde anderea duk, eta kondeak etxeko andere direnean erregina edota enperatrizen neskame ohi dituk, haiek benetan anderaurenak izan eta beste andere batzuk etxeko andere ditiztek eta.\nHantxe zegoen Rodriguez etxandereak honela erantzun zion:\nNire andere dukeak baditu neskame etxeko andere batzuk, halabeharrak nahi izaitekotan konde izan litezkeenak; baina non errege han lege, eta ez dezala inork ezer esan etxandereez gaizki, are guttiago zahar eta neskuts direnez, zeren, ni horietakoa ez izan arren, argiro ikusten baitut etxanderea neskatxa izaitetik alargun izaitera doan aldea; eta guregana ile eske etorririk triski-traska moztu nahi zigunari artaziak eskuan geratu zitzaizkion.\nHori horrela ere – ihardetsi zion Santxok – nire bizarginak dioenez, etxandereei bada zer mozturik asko, eta hobe dugu, beraz, itxatxekia geratuagatik ere, irrisa ez higitzea, ez ganditzea, ez nahastea.\nEzkutariak beti gure etsai ditugu – Rodriguez andereak erantsi – zer dela eta, gelaurreko mamu guri begira sarri egon ohi direnak direnez, otoitz egiten ari ez diren uneetan, une luzeetan jakina, guri buruz mar-mar, maskalak jaten iharduten dutela eta, gure hezurrak lurpetik aterarazten eta gure izen ona lurperatzen, erasian beti. Bada, halako zuntzun horronkari haiei zera diotset, atsegin ez bazaie ere, gu munduan bizi izanen garena eta handikien etxeetan gainera, goseak hilik egon arren eta gure haragi mardul edo ez hain mardulak serora-soineko beltzez estali beharrean egonagatik, elizbira egiteko egunean atalohia zerri batez estali edo ostendu ohi duena legez. Ene fedearren, ahal banu eta astirik balego, nik erakutsiko nieke, bai, erakutsi, hemen dagozenei ez ezik mundu guztiari ere, ezen, edozein etxeko anderegan sor ez daitekeen onbiderik ez dela, "doña" askorengan dohain asko dagoela.\nRodriguez "doña" etxandere ona zuzen dagoela uste dut – dukemeak esana – oso zuzen; baina, itxadon beharko du, luzaro, bera eta bera bezalako etxandereez bai botikari gaizto harek duen eritzi txarra bai Santxo Pantza handiak bere bularraren barruan duena errotik erauzi eta aldarazteko.\nSantxok honela esan zuen:\nJaurlari izaiteko grina sartu zaidanetik ezkutari izaitearen txoradura joan zait, beraz, etxandere guziak gora-behera niri bortz axola.\n"Doña" eta etxandereezko solasaldi ha luzatuko zen, aurki, txistua eta danborren hotsa berriz ere entzun ez balute, eta honexen haritik "doña" Dolorida etxanderea hantxe sartzen ari zela uste izan ez balute. Konde eta aitonalaba zelako harrera edo batzarri egitera joan behar ote zuten galdetu zion dukeari bere andereak.\nKondesa den aldetik – erantzun zion Santxok, dukeak hitzik egin aurrez – berorien handitasunak gaiharaje ona egitera joaiteari on daritzot; etxeko andere denez gero, ordea, egon hemen geldi.\nNork sartu hau hi, Santxo, honetan? – On Kixotek.\nNork, jauna? – Santxo galdezka – . Ni nerau sartu naiz, sar naiteke eta, berorren eskolan gizalegea ongi ikasitakoa naiz ni, bada, ezkutari ibilita, izan ere, berori da, izan, zaldunetan zaldunik ongien hazitakoa, gisatsuena eta gurbilena; eta berorri ikasia diot nik, behin edo behin errana baitu, honelakoetan "karta" gehiegigatik ala gutiegigatik galduz gero galera berdina; eta ulertzaile onari hitz gutti.\nHorrela da, Santxok dioen bezala da – dukeak esan zuen – : ikus dezagun, bada, Kondesa horren "oihala" eta honexen arauerakoa harrera.\nUne haretan, danborrak txilibituarekin, lehengoan bezala, sartu ziren.\nHemen idazleak atal labur hau amaitu zuen, eta beste bat hasi, gertaerari jarraikiz, eta edaskai honetako nabarmenenetan bat hauxe.


Bistasuna — dantzan.eus\nHemen zaude: Hasiera › Hemeroteka › Bistasuna\n'Orphée et Eurydice'\nNon. Bilboko Arriaga antzokia. Noiz. Maiatzak 23.\nBitasuna izan daiteke Marseillako Balet Nazionalak Bilbora ekarritako lanaren ezaugarri nagusia. Bitasuna, jatorrizko partituraren egilea Gluck izan arren, Berliozen bertsioan oinarritu delako eszenaratzea, eta bitasuna, eszenaratze horretan maila berean egon direlako musika eta dantza. Glucken opera barrokoan ere presentzia nabarmena zeukan dantzak, eta mendeetan zehar horrek ahalbidetu du beste koreografo batzuek beren proposamenak sortu izana.\nOraingo koreografia, adibidez, Frederic Flamandena da, baina egiari zor, ezin dugu esan dantzaren diseinuak beste munduko inspiraziorik erakutsi duenik. Emaitza ikusita, nik esango nuke Flamand gehiago zentratu dela eszena gaineko elementuen arteko elkarlanean, eta, bide horretatik, garrantzi handia hartu dute agertoki erdian jarritako pantaila zeharrargiak eta bertan proiektaturiko irudiek. Izan ere, irudiok arreta gune nagusia izan dira, pantailan hainbat maketa miresgarriren eraikitze prozesua erakutsi dutelako, protagonistek bizi izandako paisaiak era metaforikoan irudikatuz eta alboetatik agertzen ziren eskuekin jainkoen erabakimena eta ahalak sinbolizatuz.\nErdiko pantailak, gainera, Orfeo eta Euridizeren munduak banatu ditu eta, protagonistaren barne gatazkaren adierazgarri, Orfeo zuria eta Orfeo beltza sortu ditu koreografoak, dantzari banak gorpuztuta. Musikan, hiru opera abeslarirekin interpretatu dituzte Orfeo, Euridize eta Amodioren rolak —beste batzuetan bezala, emakumeak izan dira hirurak— eta haiek ere ibili dira paraleloan beren roletako dantzariekin, horrela sortuz beste era bateko bitasuna.\nBestetik, koreografoak gaurko munduaren eta greziar mitologiaren arteko paralelismoa ezarri nahi izan du, irudi proiektatuetan hiri modernoetako paisaiak eraikiz eta dantzariei exekutibo itxura emanez. Horrek, ordea, erabateko gristasuna eman die jantziei eta irudiei, eta kolore-paleta zurbil horretan Euridizeren urdina eta Orfeoren zuria izan dira bariazio ia bakarrak, betiere hoztasunean.\nAzkenik, dantzaren ezaugarri izan dira dotorezia, erabateko isiltasuna eta aire-sentsazioari emandako garrantzia. Lengoaia garaikide aratzean kokatu dira konpainia eta beltzez jantzitako Orfeo. Orfeo zuriak, berriz, gehiago luzitu du heziketa klasikoa, eta Euridize erdibidean ibili da. Denek erakutsi dute konpainia handi bati dagokion maila, eta badirudi protagonisten interpretazioa haien balizko sentimenduen gainean eratu dela. Hala ere, dantzak ez du gainditu gainontzeko elementuen indarra eta, nik behintzat, partitura eder baten apaingarri soiltzat ikusi dut.\nBilboko Arriaga antzokian egindako emanaldia. / ARRIAGA ANTZOKIA


“OARSOARRAK” EUSKARAREN SARIA, sari-emate ekitaldia\nLa Comisión de Euskera de Oarsoaldea entregará el próximo 27 de noviembre por sexto año consecutivo el premio “Oarsoarrak” Euskararen Saria. Los cuatro ayuntamientos de la comarca premian cada año, con ocasión del día Internacional del euskera, a aquellos particulares, empresas, entidades, clubes o grupos que han dado pasos destacables en la normalización del euskera en un sector concreto de la sociedad.\nEl acto de entrega de premios de esta edición se celebrará en la Casa Xenpelar de Errenteria a las 19:00 horas y en el mismo se reunirán los alcaldes de la comarca, concejales, técnicos/as municipales y agentes del ámbito de la normalización del euskera.\nOarsoaldeko Euskara Batzordeak azaroaren 27an eta seigarren urtez, “Oarsoarrak Euskararen saria” eman zuen.\nJulen Mendozak, Oarsoaldea Garapen Agentziako lehendakariak adierazi bezala, Euskararen Egunaren harira, sari hau urtero euskararen normalizazioan urrats nabarmenak egiten dituen talde, establezimendu, erakunde, elkarte edo dena delakoari emateko sortu zen.\nEkitaldia Errenteriako Xenpelar etxean egin zen eta saria Errenteria-Oreretako Mintzalaguna egitasmoarentzat izan zen. Euskara ikasten ari diren eta erabiltzeko aukerarik ez dutenei ematen dien laguntza eta bultzadagatik. Euskaltegietan ikasitakoari jendarterako bidea errazten laguntzen du egitasmoak normalizazioranzko urrats errealak eginez. Bikote, hirukote edota taldeetan astean behin euskaraz hitz egiteko hitzordua jartzen duten plan baten bueltan. Euskararekin gozatzen ikasten dute mintzalaguntzaileei eskerrak.\nSaria Mintzalaguna egitasmoko Mertxe Arano eta Mari Mar García ordezkariak jaso zuten iazko sarituen eskutik; Kimutx egitasmoko Nora Barroso eta Izaskun Madariaga.\nEra berean, aurten euskararen alde lanean eginiko ibilbideari aipamen berezia egin nahi izan diote eta aipamen berezi hau Agustina Pontesta andereño, bake epaile ohi eta euskaltzale lezoar finarentzat izan zen, bere jarduerarengatik eta ibilbide profesional guztian zehar euskara ezpainetan eramateagatik. 70eko hamarkadan Lezoko ikastolaren bultzagileetako bat izan zen Agustina, andereño izateaz gain. Hainbat libururen egile ere bada, beti ere euskaraz idatziak –Pinocho liburuaren lehenengo itzulpena euskaraz berak egina da-. Herriko bake-izan zen garaian tokiko justiziaren esparruan eta justizian, oro har, euskarari bidea zabaltzen lagundu eta eragin zuen suharki; jaiotza, heriotza, ezkontza eta bestelako agiriak euskaraz egin zitezen sustatzen, izen-abizenak euskaratzen eta abar. Udalean euskara zinegotzi ere izan zen 1995-1999 legegintzaldian eta euskararen bidegile hainbat eta hainbat alorretan, EKBn, Pasaia-Lezo Lizeoan, Orratx! Kultur Elkartean eta abarretan.\nBestalde, bertaratuek Aritz Salamanca eta Junkal Martin dantzariez eta Gaizka Sarasola, David Escudero, Miguel Escudero eta Ramon Velez musikariez gozatzeko aukera izan zuten eta ekitaldian Julen Mendozak –Oarsoaldearen lehendakaria eta Errenteriako alkatea-, Ioritz Aizpuruk, Oiartzungo zinegotzia eta Miriam Canok -Pasaiako zinegotzia -, parte hartu zuten.\nEra berean, Jon Maia bertsolari eta idazleak, euskaldunon eta erdaldunen arteko hizkuntza begiruneaz, elkar bizitzaz,… hitz egin zuen eta “Riomundo” liburuan kontatutako bere familiaren esperientziaz hausnarketa polita eskaini zuen. Horretaz gain, Koldo Mitxelena euskalari errenteriarraren jaiotzaren 100.urteurrena denez, Elixabete Perez irakasle eta adituak agerraldian Koldo Mitxelenaren izanaren eta eginaren zertzelada nagusiak azaldu zituen eta bertaratuek Koldo Mitxelenari buruzko erakusketaz gozatzeko parada izan zuten.\nAsko izan ziren ekitaldira hurbildu zirenak, besteak beste, zinegotziak, udal teknikariak eta euskalgintzako eragileak eta Joxe Juan Ugalde eta Naroa Iturri aurkezleek girotu zuten ekitaldia.\nBeraz, “OARSOARRAK” EUSKARA SARIAREN seigarren edizioak bere helburua lortu du aurten ere, euskara bera eta euskararen aldeko lana prestijiatzea alegia”.


Mikro eta nanofabrikazioko laborategia | Tecnalia\nMikro eta nanofabrikazioko laborategia\nGela zurietan dagoen laborategia; aireko partikulek eragindako kutsadura kontrolatzea eta modu sistematiko eta erabakigarrian lan egin ahal izateko partikula horiek maila baxuan mantentzea behar duten mikro-nanofabrikazioko prozesuak errazteko erabiltzen dira.\nEra berean, nanomaterialak manipulatzeko ere eremu itxi eta kontrolatu bat behar da.\nLaborategiak ekipamendu hau du:\nSpin-spray coater-a. Jalkitako geruzaren lodiera kontrolatzea behar duten jalkitze-prozesuetarako.\nMaskaligner EVG 620 litografia-ekipamendua. Neurri mikro eta nanometrikoa (100 nm-raino, gutxi gorabehera) duten egiturak zehazteko. Teknikak: Fotolitografia, UV Nil eta micro contact printing.\nDispermat SL12-C VMA-Getzmann bola-errota horizontala, zirkonio oxido bidezko ehotze-sistemarekin eta horma herdoilgaitz bikoitzeko 1 L-ko ontziarekin. 1 mikrometro baino txikiagoko nanopartikulak barreia daitezke.\nEtcher Plasmalab 80plus (Oxford Instruments) plasma: plasma erreaktibo bidezko gainazaleko eraso-ekipamendua (RIE), oxido metalikoen, Ti-aren eta fotoerretxinen erasorako.\nUr ultrapurua eskuragarri zenbait puntutan. Ura arazteko sistemak 2 Elix5 UV eta Milli-Q-element modulu ditu.\nGasak xurgatzeko beira-arasak, disolbatzaileak manipulatzeko.\nOlympus BS51 mikroskopioa argi polarizatuarekin, DIC interferentzia diferentzialeko kontrastea (Nomarski) eta fluoreszentzia.\nMALS (WYATT Technologies) detektagailu bati akoplatutako Asymetric Field Flow Fractionation AF4 kanal batean oinarritutako tamainaren araberako bereizte-sistema, zeinak aukera ematen baitu disoluzio bateko nanopartikulen tamaina-banaketa, partikula-diametroak eta kontzentrazioa karakterizatzeko.\nSoluzio berritzaileak lortzeko mikro eta nanoteknologiak eta fabrikazio-prozesuak giro garbi batean aplikatzean oinarritzen diren I+D+Gko prozesuak egiten dituzten ikerketa-taldeak eta enpresak.\nHidrogenoz eta elektrizitatez propultsatutako lehen kamioiak TECNALIAren zigilua du\n100.000 motako gela zuria, ISO 14644 arauaren arabera\nTinten formulaziorako eta inprimatzerako laborategia